ส่วนที่ 2 การจัดการและการกำกับดูแลกิจการ

7.ข้อมูลหลักทรัพย์ และผู้ถือหุ้น

7.1 จำนวนทุนจดทะเบียนและทุนชำระแล้ว

 (1) หลักทรัพย์ของบริษัท : จดทะเบียนที่ตลาดหลักทรัพย์แห่งประเทศไทย มีทุนจดทะเบียน 75 ล้านบาท เรียกชำระแล้ว 75 ล้านบาท เป็นหุ้นสามัญ 7.5 ล้านหุ้น มูลค่าหุ้นละ10 บาท 

 (2) บริษัทฯไม่มีหุ้นประเภทอื่น และไม่มีหลักทรัพย์อื่นที่ไม่ใช่หุ้นสามัญ

7.2 ผู้ถือหุ้น

(1) รายชื่อผู้ถือหุ้นใหญ่ ณ วันปิดสมุดทะเบียน วันที่ 3 เมษายน 2557

ผู้ถือหุ้นสัญชาติไทย จำนวน 7,417,560 หุ้น คิดเป็นร้อยละ 98.90

ผู้ถือหุ้นสัญชาติต่างด้าว จำนวน 82,440 หุ้น คิดเป็นร้อยละ 1.10

รายชื่อผู้ถือหุ้นรายใหญ่ 10 รายแรกของบริษัท ยูเนี่ยนไพโอเนียร์ จำกัด ( มหาชน ) ณ
วันปิดสมุดทะเบียน

  ------ ----------------------------- -------------------- ------------ --------
  ลำดับ   รายชื่อผู้ถือหุ้น                    ผู้ถือหุ้นที่แท้จริง          จำนวนหุ้นที่ถือ   สัดส่วน %

  1.     1.1 บริษัท สหยูเนี่ยน จำกัด ( มหาชน                      3,671,820    48.958
         )                                                               

         1.2 บริษัท สหยูเนี่ยนโฮลดิ้ง จำกัด    บมจ.สหยูเนี่ยน          282,790      3.771

  2.     นายสุเมธ ดารกานนท์              -                    913,840      12.184

  3.     ธนาคารกสิกรไทย                 -                    673,500      8.980

  4.     บริษัท กรุงเทพประกันภัย            -                    558,600      7.448
         จำกัด(มหาชน)                                                     

  5.     MARUE NISSAN CO., LTD.        -                    78,000       1.040

  6.     นายพีระ อรุโณทัย                 -                    65,500       0.873

  7.     นางสุมพร ไกรฤกษ์                -                    64,450       0.859

  8.     นายอมร อมรปิยสิริ                -                    50,000       0.667

  9.     บริษัท ดินเวสท์ จำกัด              กลุ่มดารกานนท์          42,090       0.561
  ------ ----------------------------- -------------------- ------------ --------

(2) บริษัทฯไม่มีการถือหุ้นในบริษัทอื่น

  7.3 การออกหลักทรัพย์อื่น

  (1) บริษัทฯไม่มีหลักทรัพย์แปลงสภาพ

  (2) บริษัทฯไม่มีหลักทรัพย์ที่เป็นตราสารหนี้

  7.4 นโยบายการจ่ายเงินปันผล “ ขึ้นอยู่กับผลการดำเนินงานของกิจการ ในอัตราที่ไม่ต่ำกว่า 1
  ใน 3 ของกำไรสุทธิประจำปี หลังหักขาดทุนสะสม (ถ้ามี) ตามงบเฉพาะกิจการ ”

  บริษัทฯไม่มีบริษัทร่วม และย่อย

  หน่วย: บาท

  -------------------------- -------- --------- --------- -------- -------
  ปี                          2557     2556      2555      2554     2553

  อัตรากำไรสุทธิต่อหุ้น            3.35     2.97      5.23      4.24     5.94

  อัตราเงินปันผลต่อหุ้น            3.35     2.80      5.00      4.00     5.70

  อัตราการจ่ายปันผลต่อกำไรสุทธิ    99.93    94.38     95.62     94.44    95.95
  (%)                                                              

                                                                   
  -------------------------- -------- --------- --------- -------- -------

ผู้ลงทุนสามารถศึกษาข้อมูลของบริษัทเพิ่มเติมได้จากแบบแสดงรายการข้อมูลประจำปี ( แบบ56-1)
ของบริษัทได้ที่ www.sec.or.th หรือที่ เว็บไซต์ของบริษัท www.unionpioneer.co.th

8. โครงสร้างการจัดการ

แผนภูมิองค์กร

  8.1 คณะกรรมการบริษัท

8.1.1 คณะกรรมการบริษัท ปฏิบัติหน้าที่เพื่อประโยชน์ของบริษัทและผู้ถือหุ้น
โดยมีโครงสร้างการบริหารที่ชัดเจน

  8.1.2 โครงสร้างคณะกรรมการและการจัดการ มีการตรวจสอบและถ่วงดุลอย่างเพียงพอ
  โดยคณะกรรมการบริษัทมีจำนวน 9 คน ประกอบด้วย กรรมการที่เป็นผู้บริหาร 1 คน
  กรรมการที่ไม่ได้เป็นผู้บริหาร 8 คนและกรรมการอิสระ 4 คน (มากกว่า 1ใน
  3ของคณะกรรมการทั้งคณะ) และกรรมการตรวจสอบ 3 คน (คิดเป็น
  1ใน3ของคณะกรรมการทั้งคณะ)

(1) คณะกรรมการตรวจสอบ ประกอบด้วย กรรมการอิสระ 3
    คนทุกคนมีคุณสมบัติตามประกาศของคณะกรรมการกำกับตลาดทุน สำนักงาน
    ก.ล.ต.และตลาดหลักทรัพย์ฯ มีความโปร่งใสและเป็นอิสระในการปฏิบัติหน้าที่
    โดยมีหน้าที่และความรับผิดชอบตามข้อบังคับเกี่ยวกับคณะกรรมการตรวจสอบที่คณะกรรมการกำหนดไว้
    ผู้จัดการสำนักตรวจสอบภายในของบริษัทฯเป็นเลขานุการของคณะกรรมการตรวจสอบ
    โดยมีรายละเอียดเกี่ยวกับผู้จัดการสำนักตรวจสอบภายใน ตามเอกสารแนบ 3

(2) มีการกำหนดบทบาทและอำนาจหน้าที่ของคณะกรรมการ และฝ่ายจัดการชัดเจน
    โดยประธานคณะกรรมการบริษัทไม่เป็นบุคคลเดียวกันกับกรรมการผู้จัดการ
    และไม่มีความสัมพันธ์ใดๆกับฝ่ายบริหาร
    เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

(3) ได้มีการแบ่งแยกหน้าที่ความรับผิดชอบอย่างชัดเจนระหว่างคณะกรรมการบริษัท และฝ่ายบริหาร
    จึงทำให้ปราศจากการก้าวก่ายหน้าที่ความรับผิดชอบ
    ได้กำหนดขอบเขตอำนาจหน้าที่ของฝ่ายบริหารในแต่ละระดับไว้อย่างชัดเจนเป็นลายลักษณ์อักษร
    โดยแบ่งแยกหน้าที่ความรับผิดชอบออกจากกันโดยเด็ดขาดระหว่างการอนุมัติ
    การบันทึกรายการทางบัญชี และการดูแลทรัพย์สิน เพื่อให้สามารถตรวจสอบและถ่วงดุลกันได้

  รายละเอียดบทบาท หน้าที่ และความรับผิดชอบของคณะกรรมการ อยู่ที่การกำกับดูแลกิจการที่ดี
  หัวข้อ 9.2.1

บริษัทฯไม่มีบริษัทร่วม บริษัทย่อย ข้อมูลของกรรมการและผู้มีอำนาจควบคุมของบริษัท
ได้แนบรายละเอียดที่ปรากฎในเอกสารแนบ 1

  ตารางสรุปการมี/ไม่มีส่วนได้เสีย การถือหุ้น การเข้าร่วมประชุมของคณะกรรมการทุกชุด ปี
  2557

+------------------------+-------+-----+-----+----+-----+-----+-----+
| ชื่อ – นามสกุล            | ก     | กา  | ก   | ก  | กรร | กร  | ก   |
|                        | ารมี/ไ | รถือ | ารถ | าร | มกา | รมก | รรม |
| และการดำรงตำแหน่ง       | ม่มีส่วน | หุ้นต | ือหุ้น | เข | รแล | ารต | การ |
|                        | ได้เสีย | ้นปี2 | ปลา | ้าร | ะกร | รวจ | สรร |
|                        |       | 557 | ยปี2 | ่วม | รมก | สอบ | หาแ |
|                        |       |     | 557 | ปร | ารอ |     | ละก |
|                        |       |     |     | ะช | ิสระ |     | ำหน |
|                        |       |     |     | ุมผ |     |     | ดค่า |
|                        |       |     |     | ู้ถือ |     |     | ตอบ |
|                        |       |     |     | หุ้น |     |     | แทน |
+------------------------+-------+-----+-----+----+-----+-----+-----+
| 1.นางสาวดาลัดย์          | ไม่มี   | -   | -   | 1  | 12  | -   | -   |
| ทรัพย์ทวีชัยกุล             |       |     |     | /1 | /12 |     |     |
|                        |       |     |     |    |     |     |     |
| ประธานกรรมการ          |       |     |     |    |     |     |     |
+------------------------+-------+-----+-----+----+-----+-----+-----+
| 2.นางระพีพรรณ สงวนศิษย์   | ไม่มี   | -   | -   | 1  | 11  | 4/4 | 1/1 |
|                        |       |     |     | /1 | /12 |     |     |
| ประธานกรรมการตรวจสอบ / |       |     |     |    |     |     |     |
|                        |       |     |     |    |     |     |     |
| กรรมการอิสระ /          |       |     |     |    |     |     |     |
| ประธานกรรมกา           |       |     |     |    |     |     |     |
| รสรรหาและกำหนดค่าตอบแทน |       |     |     |    |     |     |     |
+------------------------+-------+-----+-----+----+-----+-----+-----+
| 3.นางศุภางค์ ตั้งสุจริตพันธ์   | ไม่มี   | -   | -   | 1  | 10  | 4/4 | 1/1 |
|                        |       |     |     | /1 | /12 |     |     |
| กรรมการตรวจสอบ และ     |       |     |     |    |     |     |     |
|                        |       |     |     |    |     |     |     |
| กรรมการอิสระ            |       |     |     |    |     |     |     |
+------------------------+-------+-----+-----+----+-----+-----+-----+
| 4.นายประดี เจริญวิภาสเจต  | ไม่มี   | -   | -   | 1  | 12  | 4/4 | -   |
|                        |       |     |     | /1 | /12 |     |     |
| กรรมการตรวจสอบ และ     |       |     |     |    |     |     |     |
|                        |       |     |     |    |     |     |     |
| กรรมการอิสระ            |       |     |     |    |     |     |     |
+------------------------+-------+-----+-----+----+-----+-----+-----+
|                        |       |     |     |    |     |     |     |
+------------------------+-------+-----+-----+----+-----+-----+-----+
| ชื่อ – นามสกุล            | ก     | กา  | ก   | ก  | กรร | กร  | ก   |
|                        | ารมี/ไ | รถือ | ารถ | าร | มกา | รมก | รรม |
| และการดำรงตำแหน่ง       | ม่มีส่วน | หุ้นต | ือหุ้น | เข | รแล | ารต | การ |
|                        | ได้เสีย | ้นปี2 | ปลา | ้าร | ะกร | รวจ | สรร |
|                        |       | 557 | ยปี2 | ่วม | รมก | สอบ | หาแ |
|                        |       |     | 557 | ปร | ารอ |     | ละก |
|                        |       |     |     | ะช | ิสระ |     | ำหน |
|                        |       |     |     | ุมผ |     |     | ดค่า |
|                        |       |     |     | ู้ถือ |     |     | ตอบ |
|                        |       |     |     | หุ้น |     |     | แทน |
+------------------------+-------+-----+-----+----+-----+-----+-----+
| 5.นายกลย์ทรรศน์ ตั้งจิตต์กุล  | ไม่มี   | -   | -   | 1  | 10  | -   | -   |
|                        |       |     |     | /1 | /12 |     |     |
| กรรมการอิสระ            |       |     |     |    |     |     |     |
+------------------------+-------+-----+-----+----+-----+-----+-----+
| 6.นายพงศ์ศักดิ์ เที่ยงวิบูลวงศ์ | ไม่มี   | -   | -   | 1  | 12  | -   | -   |
|                        |       |     |     | /1 | /12 |     |     |
| กรรมการผู้จัดการ          |       |     |     |    |     |     |     |
+------------------------+-------+-----+-----+----+-----+-----+-----+
| 7.นายปรีชา วัฒนศรานนท์    | ไม่มี   | -   | -   | 1  | 12  | -   | -   |
|                        |       |     |     | /1 | /12 |     |     |
| กรรมการ                |       |     |     |    |     |     |     |
+------------------------+-------+-----+-----+----+-----+-----+-----+
| 8.นายวัชรพงษ์ ดารกานนท์   | ไม่มี   | -   | -   | 1  | 12  | -   | 1/1 |
|                        |       |     |     | /1 | /12 |     |     |
| กรรมการ และ            |       |     |     |    |     |     |     |
|                        |       |     |     |    |     |     |     |
| กรรมกา                 |       |     |     |    |     |     |     |
| รสรรหาและกำหนดค่าตอบแทน |       |     |     |    |     |     |     |
+------------------------+-------+-----+-----+----+-----+-----+-----+
| 9.นายนันทิยะ ดารกานนท์    | ไม่มี   | -   | -   | 1  | 9   | -   | -   |
|                        |       |     |     | /1 | /12 |     |     |
| กรรมการ                |       |     |     |    |     |     |     |
+------------------------+-------+-----+-----+----+-----+-----+-----+

8.2 ผู้บริหาร

ผู้บริหารของบริษัทฯไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์
ที่กจ.5/2548 เรื่องข้อกำหนดเกี่ยวกับผู้บริหารของบริษัทที่ออกหลักทรัพย์
ซึ่งเป็นผู้ที่มีความรู้ความสามารถ และประสบการณ์เหมาะสม
สามารถดูแลและรักษาผลประโยชน์ของบริษัท ปฏิบัติงานตามนโยบายที่ได้รับจากคณะกรรมการบริษัท
ดำเนินธุรกิจโดยคำนึงถึงผู้ถือหุ้นและผู้มีส่วนได้เสียอื่นๆ

รายนามและตำแหน่งของผู้บริหาร มีดังนี้

ชื่อ-นามสกุล ตำแหน่ง

  1. นายพงศ์ศักดิ์ เที่ยงวิบูลย์วงศ์ กรรมการผู้จัดการ

  2..นายโกมล เอี่ยมวัชรินทร์ รองกรรมการผู้จัดการและผู้จัดการฝ่ายขายและการตลาด

  3. นางยุพา รุ่งพรชัย ผู้จัดการฝ่ายบัญชีและการเงิน

  4. นายยรรยงค์ คุณะสิทธิศิริ ผู้จัดการฝ่ายประกันคุณภาพ

ทั้งนี้ บริษัทฯได้แนบข้อมูลของผู้บริหารของบริษัท ตามรายละเอียดอยู่ที่เอกสารแนบหน้า 8/11-9/11

  8.3 เลขานุการบริษัท คณะกรรมการบริษัทได้มีมติแต่งตั้งให้นายอัมริณ ภัทรนาวิก
  ดำรงตำแหน่งเป็นเลขานุการบริษัท ตั้งแต่วันที่ 17 มีนาคม 2547 เลขานุการบริษัท
  จะต้องปฏิบัติหน้าที่ตามที่กฎหมายกำหนด ในมาตรา 89/15 และมาตรา 89/16
  ของพระราชบัญญัติหลักทรัพย์ และตลาดหลักทรัพย์ (ฉบับที่ 4) พ.ศ.2551 ซึ่งมีผลใช้บังคับในวันที่
  31 สิงหาคม 2551 ด้วยความรับผิดชอบ ความระมัดระวัง และความซื่อสัตย์สุจริต
  รวมทั้งต้องปฏิบัติให้เป็นไปตามกฎหมาย วัตถุประสงค์ ข้อบังคับบริษัท มติคณะกรรมการ
  ตลอดจนมติที่ประชุมผู้ถือหุ้น

  บริษัทฯได้แสดงข้อมูลเกี่ยวกับวุฒิการศึกษา ประสบการณ์ของเลขานุการบริษัท
  อยู่ที่เอกสารแนบหน้า 9/11-10/11

  8.4 ค่าตอบแทนกรรมการและผู้บริหาร

(1) ค่าตอบแทนที่เป็นตัวเงิน

-   จากที่ประชุมสามัญผู้ถือหุ้นครั้งที่ 21 มีมติอนุมัติวงเงินค่าตอบแทนกรรมการประจำปี2557
    ซึ่งผ่านการพิจารณาจากคณะกรรมการสรรหาและกำหนดค่าตอบแทนแล้ว ในวงเงินไม่เกิน
    1,500,000 บาทต่อปี(เท่ากับปี2556)
    และมอบหมายให้คณะกรรมการบริษัทพิจารณาจัดสรรตามที่เห็นสมควรต่อไป

-   จากที่ประชุมสามัญผู้ถือหุ้น
    ค่าตอบแทนของกรรมการผู้จัดการและผู้บริหารของบริษัทเป็นไปตามหลักการและนโยบายที่คณะกรรมการบริษัทกำหนด
    โดยพิจารณาจากผลการดำเนินงานของบริษัทฯ และผลการปฎิบัติงานของแต่ละคน

-   ในปี 2557 บริษัทฯจ่ายค่าตอบแทนซึ่งประกอบด้วยเงินเดือน เงินอุดหนุน และประกันสังคม
    สำหรับผู้บริหาร 4 ราย รวม 7 ล้านบาท

  ตารางสรุป ค่าตอบแทน ของคณะกรรมการทุกชุด มีรายละเอียดดังนี้

  ------------------------ ------------------------- ---------------- ------------------------------ -----------
                           ค่าตอบแทนในรูปค่าเบี้ยประชุมปี                                                   
                           2557 (บาท)                                                                

  ชื่อ – นามสกุล              กรรมการ/กรรมการอิสระ       กรรมการตรวจสอบ   กรรมการสรรหาและกำหนดค่าตอบแทน   รวม

  1.นางสาวดาลัดย์ ทรัพย์ทวีชัยกุล 96,000                    -                -                              96,000

  2.นางระพีพรรณ สงวนศิษย์     96,000                    132,000          6,000                          234,000

  3.นางศุภางค์ ตั้งสุจริตพันธ์     96,000                    120,000          6,000                          222,000

  4.นายประดี เจริญวิภาสเจต    96,000                    120,000          -                              216,000

  5.นายกลย์ทรรศน์ ตั้งจิตต์กุล    96,000                    -                -                              96,000

  6.นายพงศ์ศักดิ์ เที่ยงวิบูลวงศ์   96,000                    -                -                              96,000

  7.นายปรีชา วัฒนศรานนท์      96,000                    -                -                              96,000

  8.นายวัชรพงษ์ ดารกานนท์     96,000                    -                6,000                          102,000

  9.นายนันทิยะ ดารกานนท์      96,000                    -                -                              96,000

  รวม                      864,000                   372,000          18,000                         1,254,000
  ------------------------ ------------------------- ---------------- ------------------------------ -----------

(2) ค่าตอบแทนอื่น ของผู้บริหาร

ในปี 2557 บริษัทฯได้จ่ายเงินสมทบกองทุนสำรองเลี้ยงชีพสำหรับผู้บริหาร 4 ราย รวม 0.18
ล้านบาท

8.5 บุคลากร ถือเป็นทรัพยากรที่มีค่า
บริษัทฯให้ความสำคัญต่อคุณค่าของพนักงานและถือว่าเขาเหล่านั้นคือสมบัติที่มีค่าที่สุด
พยายามคัดสรรบุคลากรที่มีความรู้ความสามารถและมีคุณธรรมเข้ามาร่วมงาน ให้การฝึกฝน พัฒนา
และดูแลอย่างดี ด้วยสวัสดิการและผลตอบแทนตามสมควร ด้วยเหตุนี้
จึงปรับปรุงระบบบริหารทรัพยากรบุคคลให้สอดคล้องกับกลยุทธ์ทางธุรกิจอย่างต่อเนื่อง
บริษัทฯมุ่งส่งเสริมให้เกิดบรรยากาศที่เอื้อให้พนักงานมีความกระตือรือร้น ใฝ่เรียนรู้
และเกิดการเรียนรู้ทั้งจากหลักสูตรฝึกอบรม การจัดการองค์ความรู้ กิจกรรมการแบ่งปันความรู้
และการเรียนรู้จากประสบการณ์ในการลงมือปฏิบัติ ทำให้พนักงานเป็นผู้มีความรู้
ทักษะและโลกทัศน์ที่กว้างไกล สามารถตอบสนองความต้องการของลูกค้าได้อย่างรวดเร็ว
มีทัศนคติและพฤติกรรมที่เหมาะสมตามค่านิยมหลักขององค์กรUPF “S T A R”
รวมทั้งมีนโยบายความปลอดภัย อาชีวอนามัย เพื่อดูแลสุขภาพอนามัย
และความปลอดภัยในการทำงานของพนักงานทุกคน

  จำนวนพนักงาน ณ วันสิ้นปี 2557 = 530 คน

  แบ่งเป็นสายงานส่วนผลิต 393 คน ส่วนสำนักงาน 74 คน ส่วนสนับสนุน 63 คน

บริษัทฯ ไม่มี การเปลี่ยนแปลงจำนวนพนักงานอย่างมีนัยสำคัญ และ

  ไม่มี ข้อพิพาททางด้านแรงงานในระยะ 3 ปีที่ผ่านมา

ลักษณะผลตอบแทน : เงินเดือนและค่าแรง ,เงินอุดหนุน,เงินช่วยเหลือลาออก

  ,เงินสมทบกองทุทนสำรองเลี้ยงชีพ , เงินสมทบประกันสังคม , = 135 ล้านบาท

  เงินสมทบกองทุนทดแทน , เงินบำเหน็จ

นโยบายการพัฒนาทรัพยากรมนุษย์
บริษัทฯมีนโยบายที่จะดูแลพนักงานให้มีโอกาสในการพัฒนาและก้าวหน้าในอาชีพ โดยส่งเสริม
สนับสนุนให้พนักงานพัฒนา ทักษะ ความรู้ ความสามารถ โดยผ่านกระบวนการฝึกอบรม
ทั้งภายในและภายนอกบริษัทฯอย่างทั่วถึงและสม่ำเสมอ
รวมทั้งให้โอกาสในการเจริญก้าวหน้าตามศักยภาพของพนักงานแต่ละคน
บริษัทฯได้กำหนดแนวปฏิบัติต่อพนักงาน ไว้เพิ่มเติมที่จรรยาบรรณธุรกิจ หัวข้อ3.12
ซึ่งได้เปิดเผยบนเว็บไซด์ของบริษัทฯ

9. การกำกับดูแลกิจการที่ดี

9.1 นโยบายเกี่ยวกับการกำกับดูแลกิจการ

คณะกรรมการบริษัทฯ มีการติดตาม กำกับดูแล ผลการดำเนินงานในกิจกรรมต่างๆ
ให้เป็นไปตามวัตถุประสงค์และนโยบายที่โปร่งใส สอดคล้องกับกฎหมายที่เกี่ยวข้อง ในปี 2557
ได้ปรับปรุงหลักการกำกับดูแลกิจการที่ดี และจรรยาบรรณธุรกิจของบริษัทฯ
โดยเพิ่มเนื้อหาให้สอดคล้องกับหลักเกณฑ์ CGR ที่มีการปรับปรุงใหม่
เพื่อให้องค์กรมีระบบบริหารจัดการที่มีคุณธรรม โปร่งใส ตรวจสอบได้
ซึ่งช่วยสร้างความเชื่อมั่นต่อผู้ถือหุ้น ผู้มีส่วนได้เสีย และผู้ที่เกี่ยวข้องทุกกลุ่ม

กำหนดให้คณะกรรมการ ผู้บริหาร
และพนักงานทุกคนได้รับทราบแนวทางดังกล่าวและนำไปปฏิบัติเพื่อให้เกิดประโยชน์สูงสุด
และเพื่อเป็นการส่งเสริมการให้ความรู้เรื่องจรรยาบรรณของบริษัทฯแก่พนักงานทุกคนทุกระดับ
เน้นการสร้างจิตสานึกให้แก่พนักงานตั้งแต่เริ่มเข้างาน ผ่านการปฐมนิเทศ
ควบคู่ไปกับการชี้แจงหลักการและแนวปฏิบัติให้พนักงานทุกคน
เกิดความรู้ความเข้าใจและสามารถนำไปใช้เป็นหลักในการปฏิบัติงานอย่างเคร่งครัด

ได้เปิดเผยคู่มือการกำกับดูแลกิจการที่ดีและจรรยาบรรทางธุรกิจฉบับปรับปรุงของบริษัทฯบนเว็บไซต์ของบริษัทฯ
www.unionpioneer.co.th

การจัดทำคู่มือการกำกับดูแลกิจการที่ดี และจรรยาบรรณทางธุรกิจ ของบริษัทให้ความสำคัญกับ

-   เสริมสร้างระบบการบริหารจัดการที่ดี โปร่งใส ชัดเจน
    เพื่อสร้างความสามารถในการแข่งขันและศักยภาพในการแข่งขัน
    ป้องกันและขจัดความขัดแย้งทางผลประโยชน์ที่อาจเกิดขึ้น

-   เพิ่มความเชื่อมั่นให้กับผู้ถือหุ้น นักลงทุน พนักงาน หน่วยงานกำกับดูแล สังคมและสิ่งแวดล้อม
    ตลอดจนผู้มีส่วนได้เสียโดยรวม และเชื่อมโยงระหว่างกรอบแนวคิด ความรับผิดชอบ
    และสัมพันธภาพที่ดีร่วมกันระหว่างคณะกรรมการบริษัทฯ ฝ่ายจัดการ ผู้ถือหุ้น พนักงาน
    และผู้มีส่วนได้เสียต่างๆ

-   เป็นเครื่องมือในการวัดผลการดำเนินงาน และตรวจสอบการทำงานต่างๆ
    เพื่อการปรับปรุงแก้ไขให้มีประสิทธิภาพยิ่งขึ้น

-   สร้างกรอบความรับผิดชอบของคณะกรรมการบริษัท และผู้บริหารต่อผู้มีส่วนได้เสียทุกฝ่าย

9.2 คณะกรรมการชุดย่อย

โครงสร้างกรรมการ บริษัทฯ มีคณะกรรมการ 3 คณะ ได้แก่

  9.2.1 คณะกรรมการบริษัท

  9.2.2 คณะกรรมการตรวจสอบ

  9.2.3 คณะกรรมการสรรหาและกำหนดค่าตอบแทน

9.2.1 คณะกรรมการบริษัท มีจำนวน 9 คน ประกอบด้วย

-   กรรมการที่ไม่เป็นผู้บริหาร 8 คน
    ซึ่งมีความหลากหลายทั้งทางด้านทักษะวิชาชีพความเชี่ยวชาญเฉพาะด้าน
    ในจำนวนนี้เป็นกรรมการอิสระ 4 คน

-   กรรมการที่เป็นผู้บริหาร 1 คน

  รายชื่อ การดำรงตำแหน่ง การมี/ไม่มีส่วนได้เสีย สัดส่วนการถือหุ้น
  รายละเอียดการเข้าร่วมประชุม รายละเอียดค่าตอบแทนของคณะกรรมการบริษัท
  อยู่ที่ตารางสรุปฯ หน้า..15 .และหน้า..17.

บทบาท หน้าที่ และความรับผิดชอบของคณะกรรมการ

1)  คณะกรรมการบริษัทได้จัดทำคู่มือการกำกับดูแลกิจการที่ดี
    และให้ความเห็นชอบนโยบายการกำกับดูแลกิจการของบริษัทเป็นลายลักษณ์อักษร
    เพื่อให้กรรมการ ผู้บริหาร พนักงานทุกคน
    ยึดถือเป็นแนวทางในการปฏิบัติงานตามหน้าที่และความรับผิดชอบ

2)  คณะกรรมการบริษัทได้จัดทำจรรยาบรรณธุรกิจของบริษัท เพื่อให้กรรมการ ผู้บริหาร
    พนักงานทุกคนใช้ในการดำเนินธุรกิจ

3)  คณะกรรมการบริษัท
    คณะกรรมการตรวจสอบได้ร่วมกันประเมินความเพียงพอของระบบการควบคุมภายในของบริษัทฯเป็นประจำทุกปี
    พร้อมจัดทำสรุปไว้ที่รายงานคณะกรรมการตรวจสอบ ซึ่งเปิดเผยไว้ในรายงานประจำปี และ
    แบบ56-1

4)  บริษัทฯจัดให้มีช่องทางในการแจ้งเบาะแส ข้อร้องเรียน
    และแนวทางการดำเนินการที่ชัดเจนอยู่ที่หมวดที่3 การคำนึงถึงบทบาทผู้มีส่วนได้เสีย หัวข้อ
    3.1.9 การแจ้งเบาะแส ข้อร้องเรียน

5)  ปฏิบัติหน้าที่ตามข้อบังคับบริษัท รวมถึงการควบคุมดูแลและจัดการบริษัทให้เป็นไปตามกฎหมาย
    วัตถุประสงค์ข้อบังคับบริษัท ตลอดจนมติที่ประชุมคณะกรรมการและมติที่ประชุมผู้ถือหุ้น

6)  กำหนดนโยบาย แผนงาน และกลยุทธ์ของบริษัท
    พิจารณาและให้ความเห็นชอบในเรื่องที่สำคัญเกี่ยวกับการดำเนินงานของบริษัท เช่น
    เป้าหมายทางการเงิน งบประมาณ รวมทั้งกำกับ ควบคุม ดูแล
    ให้ฝ่ายจัดการดำเนินงานตามนโยบาย แผนงาน
    และกลยุทธ์ที่กำหนดไว้อย่างมีประสิทธิภาพและประสิทธิผล

7)  กำกับดูแลให้มีการปฏิบัติตามหลักการกำกับดูแลกิจการที่ดี ภายใต้จริยธรรม คือ “คุณธรรม
    คุณภาพ คุณประโยชน์”
    รวมทั้งมีส่วนร่วมในการกำหนดมาตรฐานความประพฤติที่ดีไว้ในข้อบังคับในการทำงาน
    และมีบทลงโทษหากมีการฝ่าฝืน เพื่อให้ฝ่ายที่เกี่ยวข้องได้รับทราบ
    และถือเป็นหลักปฏิบัติในการดำเนินงาน

8)  กำหนดมาตรการและนโยบายเกี่ยวกับเรื่องความขัดแย้งทางผลประโยชน์ กรณีที่บริษัทฯ (ถ้ามี)
    การทำธุรกรรม กับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าวคณะกรรมการบริษัทฯ จะมีมาตรการ
    และนโยบายให้มีการทำรายการเป็นไปตามเงื่อนไขการค้าทั่วไป
    และถือปฏิบัติเช่นเดียวกับบุคคลทั่วไป โดยได้คำนึงถึงประโยชน์สูงสุดของบริษัทเป็นสำคัญ
    รวมทั้งในการพิจารณาอนุมัติการทำธุรกรรมได้กระทำโดยผู้ที่ไม่มีส่วนได้เสียในธุรกรรมนั้น

9)  กำหนดนโยบายในกรณีที่บริษัทฯ
    มีการอนุมัติการทำธุรกรรมกับผู้ที่เกี่ยวข้องในลักษณะที่มีผลผูกพันกับบริษัทฯ ในระยะยาว (ถ้ามี)
    เช่น การซื้อขายสินค้า เป็นต้น
    จะให้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันกับบริษัทฯ

10) จัดให้มีระบบควบคุมภายในและการตรวจสอบภายในด้านการดำเนินงาน รายงานทางการเงิน
    และการปฏิบัติตามกฎระเบียบ และนโยบาย

11) จัดให้มีสำนักตรวจสอบภายใน
    ซึ่งเป็นหน่วยงานที่มีความเป็นอิสระในการปฏิบัติหน้าที่เป็นผู้รับผิดชอบในการตรวจสอบระบบการควบคุมดังกล่าว
    โดยรายงานผลการตรวจสอบโดยตรงต่อคณะกรรมการตรวจสอบและกรรมการผู้จัดการ
    และมีการทบทวนระบบควบคุมภายในของบริษัทฯ อย่างสม่ำเสมอ ปีละ 1 ครั้ง
    นอกเหนือจากการสอบทานระบบการควบคุมภายในของแต่ละระบบงานของบริษัทฯ

12) แต่งตั้งคณะกรรมการบริหารความเสี่ยง มีหน้าที่วิเคราะห์ และบริหารความเสี่ยง
    เพื่อกำหนดมาตรการในการจัดการความเสี่ยงให้อยู่ในระดับที่สามารถควบคุมและยอมรับได้
    โดยมีการติดตามประสิทธิภาพและประเมินผลของการบริหารจัดการความเสี่ยงอย่างต่อเนื่อง
    และรายงานความคืบหน้าให้คณะกรรมการบริษัทได้รับทราบทุกไตรมาส

9.2.2 คณะกรรมการตรวจสอบ

-   คณะกรรมการตรวจสอบ มีจำนวน 3 คน ทุกคนเป็นกรรมการอิสระ
    ได้รับการแต่งตั้งโดยคณะกรรมการบริษัท
    มีคุณสมบัติตามประกาศของคณะกรรมการกำกับตลาดทุน สำนักงานกลต.และตลาดหลักทรัพย์ฯ
    และมีหน้าที่ตามที่ตลาดหลักทรัพย์ฯกำหนด

-   วาระการดำรงตำแหน่งคราวละ 2 ปี กรรมการตรวจสอบซึ่งพ้นจากตำแหน่งตามวาระ
    อาจได้รับการแต่งตั้งใหม่อีกได้

-   มีกรรมการตรวจสอบ ที่มีความรู้ และประสบการณ์ในการสอบทานงบการเงินของบริษัท คือ
    นางศุภางค์ ตั้งสุจริตพันธ์ (ตามเอกสารแนบ3 หน้า 3/11)

รายนามคณะกรรมการตรวจสอบ และการดำรงตำแหน่ง

1.นางระพีพรรณ สงวนศิษย์ ประธานคณะกรรมการตรวจสอบ และกรรมการอิสระ

2.นางศุภางค์ ตั้งสุจริตพันธ์ กรรมการตรวจสอบ และกรรมการอิสระ

3.นายประดี เจริญวิภาสเจต กรรมการตรวจสอบ และกรรมการอิสระ

  รายละเอียดการมี/ไม่มีส่วนได้เสีย สัดส่วนการถือหุ้น รายละเอียดการเข้าร่วมประชุม
  รายละเอียดค่าตอบแทน อยู่ที่ตารางสรุปฯ หน้า..15 .และหน้า..17.

หน้าที่และความรับผิดชอบของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้อง เพียงพอ
    และเป็นไปตามมาตรฐานการบัญชีที่รับรองทั่วไป

2.  สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายในตลอดจนให้ความเห็นชอบในการพิจารณาแต่งตั้ง
    โยกย้าย เลิกจ้าง ผู้จัดการสำนักตรวจสอบภายใน

3.  สอบทานให้บริษัท ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทยและกฎหมายที่เกี่ยวข้องกับธุรกิจของบริษัท

4.  พิจารณา คัดเลือก
    เสนอแต่งตั้งผู้สอบบัญชีรับอนุญาตที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
    ซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

1.  ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

2.  ความเห็นเกี่ยวกับความเพียงพอของระบบควบคุมภายในของบริษัท

3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  ความเห็นเกี่ยวกับความเหมาะสมของผู้สอบบัญชี

5.  ความเห็นเกี่ยวกับรายการที่อาจมีความขัดแย้งทางผลประโยชน์

6.  จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (charter) หรือ ข้อบังคับคณะกรรมการตรวจสอบ

8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ให้ฝ่ายจัดการมีการแก้ไขข้อบกพร่องที่ตรวจพบตลอดจนเร่งรัดให้แก้ไขข้อบกพร่องนั้น

8.  ติดตามและประเมินผลการปฏิบัติงานที่คณะกรรมการตรวจสอบเห็นว่าสำคัญ

9.  ปฏิบัติการอื่นใดตามที่คณะกรรมการของบริษัทมอบหมาย

9.2.3 คณะกรรมการสรรหาและกำหนดค่าตอบแทน

-   คณะกรรมการสรรหาและกำหนดค่าตอบแทน มีจำนวน 3 คน แต่งตั้งโดยคณะกรรมการบริษัท
    เพื่อความโปร่งใส และเป็นอิสระในการปฏิบัติหน้าที่ สมาชิกส่วนใหญ่เป็นกรรมการอิสระ
    และประธานคณะกรรมการสรรหาและกำหนดค่าตอบแทน เป็นกรรมการอิสระ

-   เพื่อให้การปฏิบัติหน้าที่ของคณะกรรมการสรรหา
    และกำหนดค่าตอบแทนเป็นไปอย่างมีประสิทธิภาพและบรรลุวัตถุประสงค์ต่อหน้าที่และความรับผิดชอบที่ได้รับมอบหมายจากคณะกรรมการ
    ได้มีการประชุมอย่างน้อย ปีละ 1 ครั้ง

  รายนามคณะกรรมการสรรหาและกำหนดค่าตอบแทน และการดำรงตำแหน่ง

  1.นางระพีพรรณ สงวนศิษย์ ประธานคณะกรรมการสรรหาและกำหนดค่าตอบแทน

  2.นางศุภางค์ ตั้งสุจริตพันธ์ กรรมการสรรหาและกำหนดค่าตอบแทน

  3.นายวัชรพงษ์ ดารกานนท์ กรรมการสรรหาและกำหนดค่าตอบแทน

  รายละเอียดการมี/ไม่มีส่วนได้เสีย สัดส่วนการถือหุ้น รายละเอียดการเข้าร่วมประชุม
  รายละเอียดค่าตอบแทน อยู่ที่ตารางสรุปฯ หน้า 15 และหน้า 17

บทบาทหน้าที่และความรับผิดชอบของคณะกรรมการสรรหาและกำหนดค่าตอบแทน

1.  กำหนดหลักเกณฑ์และวิธีการสรรหากรรมการบริษัท

2.  มีหน้าที่สรรหาและคัดเลือกบุคคลที่มีคุณสมบัติเหมาะสม เพื่อเสนอชื่อเข้าเป็นกรรมการ

3.  กำหนดแนวทางการพิจารณาค่าตอบแทนกรรมการ

4.  พิจารณากำหนดค่าตอบแทนและรูปแบบค่าตอบแทนกรรมการ
    เพื่อนำเสนอที่ประชุมผู้ถือหุ้นพิจารณาอนุมัติกำหนดค่าตอบแทนกรรมการต่อไป

3.  การสรรหาและแต่งตั้งกรรมการและผู้บริหารระดับสูง

9.3.1 กรรมการอิสระ

-   หลักเกณฑ์ในการคัดเลือกกรรมการอิสระ บริษัทฯได้คัดเลือกกรรมการอิสระ
    โดยสรรหาผู้ที่มีความสามารถ มีประสบการณ์
    เข้าใจธุรกิจที่เกี่ยวข้องกับธุรกิจในกลุ่มของบริษัทฯ ซึ่งไม่ใช่ผู้บริหารงานประจำของบริษัทฯ
    และเป็นผู้มีวิสัยทัศน์และมีเวลาเพียงพอในการปฏิบัติหน้าที่รวมทั้งมีคุณสมบัติตามประกาศ
    ระเบียบ ข้อกำหนดที่เกี่ยวข้องของทางการ กรรมการสรรหา
    ขอเชิญบุคคลเหล่านั้นเข้าเป็นกรรมการอิสระของบริษัทฯ ซึ่งบริษัทฯ
    เห็นว่ากรรมการอิสระข้างต้น สามารถใช้ความรู้ ความสามารถ
    ให้ข้อคิดเห็นอย่างอิสระที่เป็นประโยชน์อย่างเหมาะสม กับการดำเนินธุรกิจของบริษัทฯ

  กรรมการอิสระ 4 ใน 9 ท่าน รายชื่อกรรมการอิสระ มีดังนี้

  1.นางระพีพรรณ สงวนศิษย์ กรรมการอิสระ

  2.นางศุภางค์ ตั้งสุจริตพันธ์ กรรมการอิสระ

  3.นายประดี เจริญวิภาสเจต กรรมการอิสระ

  4.นายกลย์ทรรศน์ ตั้งจิตต์กุล กรรมการอิสระ

2.  การสรรหากรรมการและผู้บริหารระดับสูงสุด

-   การสรรหากรรมการ คณะกรรมการสรรหาและกำหนดค่าตอบแทนจะเป็นผู้พิจารณาสรรหา
    และคัดเลือกบุคคลตามหลักเกณฑ์และวิธีการสรรหากรรมการที่ได้กำหนดไว้
    ที่มีคุณสมบัติเหมาะสม และไม่มีลักษณะต้องห้ามตามที่กฎหมายกำหนด
    แล้วนำเสนอคณะกรรมการบริษัทพิจารณา ก่อนนำเสนอผู้ถือหุ้นเป็นผู้พิจารณาเลือกตั้ง

  การเลือกตั้งกรรมการของบริษัทฯดำเนินการตามข้อบังคับของบริษัทฯ ดังนี้

  1. ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

  2.ในการเลือกตั้งกรรมการ
  อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
  หรือคราวละหลายคนรวมกันเป็นคณะครั้งเดียวเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้
  ทั้งนี้ ตามแต่ที่ประชุมผู้ถือหุ้นจะเห็นสมควร ซึ่งใช้วิธีการเลือกตั้งให้สอดคล้องกับกฎหมายมหาชน

  3. การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
  ให้ประธานที่ประชุมเป็นผู้ออกเสียงชี้ขาด ในส่วนของผู้ถือหุ้นรายย่อย
  เป็นไปตามข้อบังคับของบริษัทข้างต้น ซึ่งมิได้ระบุไว้เป็นกรณีพิเศษ
  โดยมีสิทธิลงคะแนนเสียงเท่าเทียมกัน

  ในการประชุมผู้ถือหุ้นสามัญประจำปีทุกครั้ง ให้กรรมการจำนวน 1 ใน 3
  ของจำนวนกรรมการที่จะพึงมีออกจากตำแหน่ง ถ้าจำนวนกรรมการที่จะแบ่งออกให้ตรงเป็น 3
  ส่วนไม่ได้ ก็ให้ออกในจำนวนใกล้ที่สุดกับส่วน 1 ใน 3

  กรรมการที่จะต้องออกจากตำแหน่งในปีแรก
  และปีที่สองภายหลังจดทะเบียนบริษัทให้ใช้วิธีจับสลากกัน และปีต่อๆไป
  ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

  กรรมการซึ่งพ้นจากตำแหน่ง จะเลือกเข้ามารับตำแหน่งอีกก็ได้

  นอกจากการพ้นจากตำแหน่งตามวาระแล้ว กรรมการพ้นจากตำแหน่งเมื่อ

  1. ตาย

  2. ลาออก

  3. ขาดคุณสมบัติ หรือมีลักษณะต้องห้ามตามกฎหมาย

  4. ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่า 3 ใน 4
  ของจำนวนผู้ถือหุ้นที่เข้าประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่เข้าประชุมและมีสิทธิออกเสียง

  5. ศาลมีคำสั่งให้ออก

  กรรมการใดจะลาออกจากตำแหน่ง ให้ยื่นใบลาออกต่อบริษัท
  การออกมีผลนับแต่วันที่ใบลาออกไปถึงบริษัทฯ

-   การสรรหาผู้บริหารระดับสูง ในการสรรหาผู้มาดำรงตำแหน่งกรรมการผู้จัดการ
    ประธานกรรมการบริษัทจะเป็นผู้พิจารณาเบื้องต้น
    ในการกลั่นกรองสรรหาบุคคลที่มีคุณสมบัติครบถ้วน เหมาะสม มีความรู้ความสามารถ
    ทักษะและประสบการณ์ที่เป็นประโยชน์ต่อการดำเนินงานของบริษัทฯ
    และเข้าใจในธุรกิจของบริษัทฯเป็นอย่างดี สามารถบริหารงานให้บรรลุวัตถุประสงค์
    เป้าหมายที่คณะกรรมการบริษัทกำหนดไว้ได้
    และนำเสนอต่อคณะกรรมการสรรหาและกำหนดค่าตอบแทนพิจารณาให้ความเห็นชอบ
    เพื่อนำเสนอต่อคณะกรรมการบริษัทพิจารณาอนุมัติต่อไป

9.4 การกำกับดูแลการดำเนินงานของบริษัทย่อยและบริษัทร่วม

  บริษัทฯไม่มีบริษัทย่อย ไม่มีบริษัทร่วม

9.5 การดูแลเรื่องการใช้ข้อมูลภายใน

  คณะกรรมการบริษัทฯได้กำหนดการดูแลป้องกันการใช้ข้อมูลภายใน
  โดยระบุเรื่องที่เกี่ยวข้องนี้ไว้ในระเบียบข้อบังคับของบริษัทฯ
  หากมีผู้กระทำผิดจะมีบทลงโทษทางวินัยเป็นลำดับขั้นตอน ตามระเบียบภายในของบริษัทฯ
  ซึ่งพนักงาน ผู้บริหารและกรรมการได้รับทราบและปฏิบัติตาม

  บริษัทฯได้กำหนดแนวปฏิบัติการรักษาทรัพย์สินและรักษาข้อมูลอันเป็นความลับของบริษัทฯไว้ในจรรยาบรรณทางธุรกิจ
  ข้อ1 ซึ่งได้เปิดเผยบนเว็บไซต์ของบริษัทฯ

  9.5.1 บริษัทฯ กำหนดให้กรรมการ ผู้บริหาร
  มีหน้าที่รายงานการเปลี่ยนแปลงการถือครองหลักทรัพย์ของตน รวมทั้งคู่สมรส
  และบุตรที่ยังไม่บรรลุนิติภาวะ ต่อสำนักงานคณะกรรมการ ก.ล.ต.ตามมาตรา 59
  แห่งพระราชบัญญัติหลักทรัพย์และตลาดหลักทรัพย์ พ.ศ.2535 ภายใน 3 วัน
  นับจากวันที่มีการเปลี่ยนแปลงการถือครองหลักทรัพย์ของบริษัทฯ และแจ้งเลขานุการบริษัทรับทราบ
  เพื่อจัดทำบันทึกการเปลี่ยนแปลงและสรุปหลักทรัพย์ของกรรมการและผู้บริหารเป็นรายบุคคล
  ได้แจ้งบทลงโทษหากมีการฝ่าฝืนหรือไม่ปฏิบัติตามข้อกำหนดดังกล่าวให้กรรมการและผู้บริหารทราบด้วย

  9.5.2 บริษัทฯได้ป้องกันการใช้ข้อมูลภายในเรื่องการซื้อขายหลักทรัพย์
  โดยมีการแจ้งตารางเวลาแต่ละปีต่อกรรมการ
  และผู้บริหารให้หลีกเลี่ยงการซื้อขายหลักทรัพย์ของบริษัทฯ ในระยะเวลา 14 วัน
  ก่อนการเปิดเผยข้อมูลรายงานทางการเงินประจำงวด หรือไตรมาสต่างๆต่อสาธารณะชน และ
  ไม่ซื้อขายหลักทรัพย์ของบริษัทฯจนกว่าจะพ้นระยะเวลา 24 ชั่วโมง
  นับจากการเปิดเผยข้อมูลนั้นสู่สาธารณะชนแล้ว
  บริษัทฯได้เปิดเผยรายละเอียดการมี/ไม่มีส่วนได้เสีย สัดส่วนการถือหุ้น อยู่ที่ตารางสรุปฯ หน้า
  15

  ในปีที่ผ่านมา คณะกรรมการและผู้บริหารไม่มีการถือหุ้นของบริษัทฯรวมกันเกินร้อยละ 25
  ของหุ้นทั้งหมด

9.6 ค่าตอบแทนของผู้สอบบัญชี :

  ผู้สอบบัญชีของบริษัทฯ นายเติมพงษ์ โอปนพันธุ์ ผู้สอบบัญชีรับอนุญาตเลขที่ 4501 บริษัท
  สำนักงานอีวาย จำกัด ไม่มีความสัมพันธ์ และ/หรือส่วนได้เสียกับบริษัท / ผู้บริหาร /
  ผู้ถือหุ้นรายใหญ่ หรือผู้ที่เกี่ยวข้องกับบุคคลดังกล่าวเป็นผู้ตรวจสอบบัญชีของบริษัทตั้งแต่ไตรมาสที่ 1
  ปี2554 รวม 4 ปี

  ผู้สอบบัญชีของบริษัทไม่ได้เป็นผู้สอบบัญชีของบริษัทร่วมและบริษัทย่อย
  (บริษัทไม่มีบริษัทร่วมและบริษัทย่อย )

  (1) บริษัทฯจ่ายค่าตอบแทนการสอบบัญชีให้แก่ บริษัท สำนักงานอีวาย จำกัด
  ซึ่งเป็นสำนักงานสอบบัญชีที่ผู้สอบบัญชีสังกัด

  ปี2557 รวม 780,000 บาท (เจ็ดแสนแปดหมื่นห้าพันบาทถ้วน )

  ปี2556 รวม 755,000 บาท (เจ็ดแสนห้าหมื่นห้าพันบาทถ้วน )

  บริษัทฯไม่มีการจ่ายค่าสอบบัญชีให้กับผู้สอบบัญชีโดยตรงหรือบุคคล/กิจการที่เกี่ยวข้องกับผู้สอบบัญชี

  (2) ค่าบริการอื่น บริษัทฯไม่มีการจ่ายค่าบริการอื่น ทั้งในรอบปีบัญชีที่ผ่านมาและอนาคต

9.7 การปฏิบัติตามหลักการกำกับดูแลกิจการที่ดีในเรื่องอื่นๆ

หมวด1 สิทธิของผู้ถือหุ้น

หมวด2 การปฏิบัติต่อผู้ถือหุ้นอย่างเท่าเทียมกัน

หมวด3 การคำนึงถึงบทบาทของผู้มีส่วนได้เสีย

หมวด4 การเปิดเผยข้อมูลและความโปร่งใส

หมวด5 ความรับผิดชอบของคณะกรรมการ

หมวดที่ 1 สิทธิของผู้ถือหุ้น

คณะกรรมการตระหนักถึงความสำคัญของผู้ถือหุ้น ได้ส่งเสริมให้ผู้ถือหุ้นใช้สิทธิของตน
และตระหนักถึงหน้าที่ในการดูแลและคุ้มครองให้ผู้ถือหุ้นทุกรายได้รับสิทธิขั้นพื้นฐานโดยเท่าเทียมกันและเป็นธรรม
รวมทั้งไม่กระทำการใดๆ อันเป็นการละเมิดหรือริดรอนสิทธิของผู้ถือหุ้น เช่น

-   สิทธิในการซื้อขายหรือโอนหุ้น

-   สิทธิในการได้รับผลตอบแทนจากการลงทุนในรูปของเงินปันผลเท่าเทียมกันทุกราย

-   สิทธิในการรับทราบข้อมูลข่าวสารของกิจการที่เพียงพอ ทันเวลา และสม่ำเสมอ

-   สิทธิในการเข้าร่วมประชุมผู้ถือหุ้นและออกเสียงลงคะแนนเพื่ออนุมัติเรื่องที่สำคัญ

-   สิทธิในการเลือกตั้งกรรมการบริษัทและกำหนดค่าตอบแทนกรรมการ

-   สิทธิในการแต่งตั้งผู้สอบบัญชีและกำหนดค่าตอบแทนผู้สอบบัญชี

-   สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน

1.1 การประชุมผู้ถือหุ้น

1.1.1 บริษัทฯมีนโยบายในการสนับสนุน และส่งเสริมผู้ถือหุ้นทุกกลุ่ม
มีสิทธิเข้าร่วมประชุมผู้ถือหุ้นเพื่อกำหนดทิศทางการดำเนินการของบริษัทฯ
ผ่านคณะกรรมการที่ผู้ถิอหุ้นเลือกเข้ามาทำหน้าที่
หรือตัดสินใจในเรื่องที่มีผลกระทบอย่างมีนัยสำคัญต่อบริษัทฯ
ดังนั้นผู้ถือหุ้นจึงมีสิทธิโดยชอบธรรมที่จะเข้าร่วมประชุม มีเวลาเพียงพอ
สำหรับการพิจารณาและรับทราบผลการลงมติ บริษัทฯได้จัดประชุมสามัญผู้ถือหุ้นประจำปีครั้งที่ 21
วันที่ 23 เมษายน 2557 บริษัทฯได้ลงประกาศ คำบอกกล่าวเรียกประชุมสามัญผู้ถือหุ้นประจำปี
ครั้งที่ 21 ในหนังสือพิมพ์ติดต่อกัน 3 วัน (24-26 มีนาคม 2557) ซึ่งมีรายละเอียดแต่ละวาระ
พร้อมความเห็นคณะกรรมการแต่ละวาระ รวมทั้งได้เปิดเผยหนังสือบอกกล่าวเชิญประชุมผู้ถือหุ้นครั้งที่
21 พร้อมเอกสารประกอบทั้งหมด ภาษาไทยและภาษาอังกฤษ ที่เว็บไซต์บริษัทฯ
www.unionpioneer.co.th เมื่อวันที่ 21 มีนาคม 2557 ผู้ถือหุ้นได้รับข้อมูลข่าวสารล่วงหน้า 30
วันก่อนวันประชุมผู้ถือหุ้น

1.1.2
ผู้ถือหุ้นมีสิทธิรับทราบข้อมูลอย่างเท่าเทียมกันโดยบริษัทฯได้เผยแพร่ข้อมูลข่าวสารทั้งภาษาไทยและภาษาอังกฤษผ่านช่องทางของตลาดหลักทรัพย์แห่งประเทศไทยและเว็บไซต์ของบริษัทฯ
www.unionpioneer.co.th เพื่อให้ผู้ถือหุ้นมีช่องทางที่จะได้รับข่าวสารของบริษัทฯ ได้มากขึ้น

1.1.3 บริษัทฯส่งเสริมให้ผู้ถือหุ้นทุกรายใช้สิทธิเสนอวาระการประชุม
โดยเปิดโอกาสและอำนวยความสะดวกให้ผู้ถือหุ้น
เสนอวาระการประชุมล่วงหน้าก่อนวันประชุมผู้ถือหุ้น
โดยแจ้งข้อมูลผ่านระบบข่าวของตลาดหลักทรัพย์แห่งประเทศไทย ทั้งภาษาไทยและภาษาอังกฤษ
ผู้ถือหุ้นสามารถเสนอวาระการประชุมได้ที่ เว็บไซต์ของบริษัทฯ www.unionpioneer.co.th
หรือส่งจดหมายถึงเลขานุการบริษัท ตั้งแต่วันที่ 1 ตุลาคม 2556 ถึงวันที่ 31 ธันวาคม 2556
โดยมีรายละเอียดตามหลักเกณฑ์การเสนอเรื่องเพื่อพิจารณาบรรจุเป็นวาระการประชุม
ข้อมูลการเสนอวาระมีทั้งภาษาไทยและภาษาอังกฤษ ดังนี้

-   คุณสมบัติของผู้ถือหุ้น

-   การเสนอเรื่องเพื่อบรรจุเป็นวาระการประชุม

-   การส่งเอกสาร

-   ขั้นตอนการพิจารณา

1.2 การดำเนินการในวันประชุมผู้ถือหุ้น

  1.2.1 คณะกรรมการบริษัทได้นำระบบคอมพิวเตอร์มาใช้ในการนับคะแนนและแสดงผล
  เพื่อให้การดำเนินการประชุมสามารถกระทำได้รวดเร็ว และถูกต้อง
  ประธานที่ประชุมได้แจ้งสิทธิแก่ผู้ถือหุ้นในการออกเสียงลงคะแนน และวิธีการลงคะแนนเสียง
  ซึ่งการลงคะแนนจะถือคะแนนเสียง 1 หุ้น เท่ากับ 1 เสียง
  โดยใช้บัตรลงคะแนนและแจ้งผลการนับคะแนนเมื่อสิ้นสุดการประชุม โดยแจ้งผลคะแนนเห็นด้วย
  ไม่เห็นด้วย งดออกเสียง
  ซึ่งสามารถดูรายละเอียดเพิ่มเติมจากรายงานการประชุมผู้ถือหุ้นที่เปิดเผยบนเว็บไซต์บริษัทฯได้

  1.2.2 คณะกรรมการบริษัทรวมถึงคณะกรรมการชุดย่อย ผู้บริหาร
  และเลขานุการบริษัทให้ความสำคัญต่อการประชุมผู้ถือหุ้น โดยถือเป็นหน้าที่
  ที่จะต้องเข้าร่วมประชุมทุกครั้ง เพื่อตอบคำถามในประเด็นที่เกี่ยวข้องกับการประชุม
  และรับฟังความคิดเห็นของผู้ถือหุ้น

  1.2.3 ในการประชุมผู้ถือหุ้น
  ประธานที่ประชุมดำเนินการประชุมเรียงตามลำดับวาระที่กำหนดในหนังสือบอกกล่าวนัดประชุม
  โดยไม่มีการเพิ่มวาระการประชุมหรือเปลี่ยนแปลงข้อมูลสำคัญที่ไม่ได้แจ้งให้ผู้ถือหุ้นทราบล่วงหน้า

  1.2.4
  คณะกรรมการบริษัทได้ส่งเสริมให้มีบุคคลที่เป็นอิสระเป็นพยานในการนับคะแนนเสียงของผู้ถือหุ้นที่ลงคะแนน
  โดยมีผู้ถือหุ้นอาสาสมัครเป็นพยานในการนับคะแนน
  และเปิดเผยให้ที่ประชุมทราบพร้อมบันทึกไว้ในรายงานการประชุม

  1.2.5 ประธานในที่ประชุมเปิดโอกาสให้ผู้ถือหุ้นมีสิทธิอย่างเท่าเทียมกันในการสอบถาม
  รวมทั้งจัดสรรเวลาให้เหมาะสม
  เพื่อส่งเสริมให้ผู้ถือหุ้นมีโอกาสในการแสดงความเห็นและตั้งคำถามต่อที่ประชุมในเรื่องที่เกี่ยวข้องกับบริษัทได้อย่างเต็มที่ทุกวาระ

  การอำนวยความสะดวกต่าง ๆให้ผู้ถือหุ้น โดย

-   จัดประชุมในเขตกรุงเทพฯ ที่บริษัท สหยูเนี่ยน จำกัด ( มหาชน )
    ซึ่งมีการคมนาคมที่สะดวกในการเดินทางของผู้ถือหุ้นที่จะเข้าร่วมประชุม

-   จัดเจ้าหน้าที่ช่วยเหลือด้านการลงทะเบียนการเข้าร่วมประชุม
    ซึ่งเปิดก่อนเวลาประชุมไม่น้อยกว่า 2 ชั่วโมง และหลังเวลาเข้าประชุม

-   อำนวยความสะดวกให้ผู้ถือหุ้นที่ไม่สามารถมาประชุมด้วยตนเองโดยแนบหนังสือมอบฉันทะให้ผู้ถือหุ้น
    สามารถมอบฉันทะให้กรรมการตรวจสอบ/กรรมการอิสระหรือมอบฉันทะให้บุคคลใดเพียงคนเดียว
    เพื่อเป็นผู้แทนเข้าร่วมประชุมและออกเสียงลงคะแนน
    โดยมีรายละเอียดวิธีการมอบฉันทะอยู่ที่หมายเหตุของหนังสือมอบฉันทะ

1.3 การจัดทำรายงานการประชุมและการเปิดเผยมติการประชุมผู้ถือหุ้น

  1.3.1 บริษัทฯ เผยแพร่รายงานการประชุม
  โดยบันทึกรายละเอียดที่สำคัญในการประชุมอย่างครบถ้วน ประกอบด้วย
  รายชื่อคณะกรรมการที่เข้าร่วมการประชุม การชี้แจงขั้นตอนการลงคะแนน
  และวิธีการแสดงผลคะแนนให้ที่ประชุมทราบก่อนดำเนินการประชุม
  รวมทั้งการเปิดโอกาสให้ผู้ถือหุ้นตั้งประเด็น หรือซักถาม นอกจากนี้ บันทึกคำถามคำตอบ
  และผลการลงคะแนนในแต่ละวาระว่ามีผู้ถือหุ้นเห็นด้วย ไม่เห็นด้วย
  และงดออกเสียงเป็นอย่างไรรวมถึงบันทึกรายชื่อกรรมการผู้เข้าร่วมประชุม

  1.3.2
  บริษัทฯได้เปิดเผยให้สาธารณชนทราบถึงผลการลงคะแนนของแต่ละวาระในการประชุมสามัญผู้ถือหุ้นในวันทำการถัดไปผ่านระบบข่าวของตลาดหลักทรัพย์แห่งประเทศไทยและ
  บนเว็บไซต์ของบริษัทฯ

หมวดที่ 2 การปฏิบัติต่อผู้ถือหุ้นอย่างเท่าเทียมกัน

2.1 การให้ข้อมูลก่อนประชุมผู้ถือหุ้น

  2.1.1 บริษัทฯได้แจ้งกำหนดการประชุมพร้อมระเบียบวาระ
  และความเห็นของคณะกรรมการแต่ละวาระต่อตลาดหลักทรัพย์แห่งประเทศไทย
  และเผยแพร่ผ่านทางเว็บไซต์บริษัทฯ www.unionpioneer.co.th ล่วงหน้า 30
  วันก่อนวันประชุม พร้อมทั้งลงประกาศในหนังสือพิมพ์ เป็นเวลา 3 วันติดต่อกัน
  เพื่อให้ผู้ถือหุ้นสามารถศึกษาข้อมูลและพิจารณาก่อนถึงวันประชุมอย่างเพียงพอและทันเวลา

  2.1.2
  ในหนังสือเชิญประชุมได้แจ้งให้ผู้ถือหุ้นได้ทราบถึงขั้นตอนและกฎเกณฑ์ต่างๆที่ใช้ในการประชุม
  รวมทั้งสิทธิการออกเสียงลงคะแนนของผู้ถือหุ้น
  ซึ่งได้เปิดเผยอยู่ในส่วนที่เกี่ยวข้องกับการประชุมผู้ถือหุ้น

  2.1.3 หนังสือเชิญประชุมผู้ถือหุ้นและเอกสารประกอบอื่นๆ
  บริษัทฯได้จัดทำเป็นภาษาไทยและภาษาอังกฤษ

2.2 การคุ้มครองสิทธิของผู้ถือหุ้นส่วนน้อย

  2.2.1 บริษัทฯเปิดโอกาสให้ผู้ถือหุ้นทุกราย
  ได้ร่วมเสนอเรื่องเพื่อบรรจุเป็นวาระการประชุมผู้ถือหุ้น ผ่านเว็บไซต์ของบริษัทฯ
  www.unionpioneer.co.th โดยกำหนดหลักเกณฑ์ดังรายละเอียดเพิ่มเติมที่ การประชุมผู้ถือหุ้น
  หัวข้อ 1.1.3

  2.2.2 บริษัทฯคำนึงถึงการปฏิบัติต่อผู้ถือหุ้นอย่างเท่าเทียมกัน
  โดยไม่มีการเพิ่มวาระการประชุมนอกเหนือจากวาระการประชุมตามหนังสือเชิญประชุม
  ที่ได้แจ้งผู้ถือหุ้นไปแล้ว

2.3 การป้องกันการใช้ข้อมูลภายใน

  ได้เปิดเผยข้อมูลเกี่ยวกับการดูแลและป้องกันเรื่องการใช้ข้อมูลภายใน อยุ่ที่หัวข้อ 9.5
  การดูแลเรื่องการใช้ข้อมูลภายใน

2.4 การมีส่วนได้เสียของกรรมการ

  2.4.1 ได้เปิดเผยการมี/ไม่มีส่วนได้เสียของกรรมการทุกท่าน
  อยู่ที่ตารางสรุปการมี/ไม่มีส่วนได้เสีย การถือหุ้น การเข้าร่วมประชุมของคณะกรรมการทุกชุด
  ปี2557 หน้า 15,16

  2.4.2
  ในกรณีที่กรรมการบริษัทหรือผู้บริหารคนหนึ่งคนใดมีส่วนได้เสียกับผลประโยชน์ในเรื่องที่จะพิจารณา
  ผู้มีส่วนได้เสียนั้นจะไม่เข้าร่วมประชุม
  หรืองดออกเสียงเพื่อให้การตัดสินใจของคณะกรรมการบริษัท และผู้บริหารเป็นไปอย่างยุติธรรม
  เพื่อผลประโยชน์ของผู้ถือหุ้นอย่างแท้จริง

หมวดที่ 3 การคำนึงถึงบทบาทผู้มีส่วนได้เสีย

3.1 การกำหนดนโยบายการปฏิบัติต่อผู้มีส่วนได้เสีย บริษัทฯได้กำหนดแนวปฏิบัติต่อผู้มีส่วนได้เสีย
โดยให้ความสำคัญต่อการไม่ละเมิดสิทธิของผู้มีส่วนได้เสียของบริษัทฯทุกกลุ่มอย่างเป็นธรรมและเคารพหลักสิทธิมนุษยชน
ยึดถือหลักบรรษัทภิบาล ก่อให้เกิดความสัมพันธ์
ความร่วมมือที่ดีระหว่างบริษัทฯกับผู้มีส่วนได้เสียทุกฝ่าย เพื่อส่งเสริมความสามารถในการแข่งขัน
และสร้างความเติบโตให้กับบริษัทฯได้ในระยะยาว ได้กำหนดแนวปฏิบัติเกี่ยวกับผู้มีส่วนได้เสียไว้
ดังนี้

  3.1.1 ผู้ถือหุ้น บริษัทฯ คำนึงถึงการสร้างผลตอบแทนแก่ผู้ถือหุ้น ให้ความสำคัญแก่ผู้ถือหุ้นรายย่อย
  หรือผู้ถือหุ้นที่เป็นสถาบัน ควบคู่ไปกับการสร้างความเชื่อมั่นและความไว้วางใจ
  โดยจัดให้มีระบบการควบคุมภายใน ระบบบัญชีและการตรวจสอบที่เคร่งครัด
  ส่งเสริมสิทธิของผู้ถือหุ้นในการรับทราบข้อมูลของบริษัทฯอย่างรวดเร็ว ถูกต้อง ครบถ้วน
  และเท่าเทียม บริษัทฯได้กำหนดแนวปฏิบัติต่อผู้ถือหุ้น ไว้เพิ่มเติมที่จรรยาบรรณธุรกิจ หัวข้อ3.8
  ซึ่งเปิดเผยบนเว็บไซต์ของบริษัทฯ

  3.1.2 คู่ค้าและเจ้าหนี้ การติดต่อผู้แทนจำหน่าย ผู้รับเหมาหรือคู่ค้า
  ตามกระบวนการจัดซื้อ/จัดจ้างของบริษัทฯ
  โดยไม่มีการปฏิบัติเป็นพิเศษหรือเอนเอียงต่อรายใดรายหนี่ง

  คู่ค้า : บริษัทฯ ยึดถือจรรยาบรรณในการดำเนินธุรกิจกับคู่ค้า คู่สัญญาอย่างโปร่งใส ตรวจสอบได้
  และมีประสิทธิภาพ การติดต่อผู้แทนจำหน่าย ผู้รับเหมาหรือคู่ค้า
  ตามกระบวนการจัดซื้อ/จัดจ้างของบริษัทฯ
  โดยไม่มีการปฏิบัติเป็นพิเศษหรือเอนเอียงต่อรายใดรายหนึ่ง

  เจ้าหนี้ : บริษัทฯ ปฏิบัติตามพันธสัญญาและข้อตกลงที่มีต่อเจ้าหนี้การค้า
  ปฏิบัติต่อเจ้าหนี้ทุกรายตามเงื่อนไขข้อกำหนดทางการค้า
  บริษัทฯได้กำหนดแนวปฏิบัติต่อคู่ค้าและเจ้าหนี้ ไว้เพิ่มเติมที่จรรยาบรรณธุรกิจ
  หัวข้อ3.9ซึ่งเปิดเผยบนเว็บไซต์ของบริษัทฯ

  3.1.3 ลูกค้า บริษัทฯ มุ่งมั่นพัฒนาสินค้าและบริการให้ดียิ่งขึ้นอย่างต่อเนื่อง ให้บริการรวดเร็ว
  เชื่อถือได้ และไม่กระทำการใดอันเป็นการเอาเปรียบผู้บริโภค
  พัฒนาคุณภาพผลิตภัณฑ์ที่เป็นมิตรกับสิ่งแวดล้อม คำนึงถึงความปลอดภัยในการใช้ผลิตภัณฑ์
  รวมถึงสร้างความพึงพอใจให้แก่ลูกค้า บริษัทฯได้กำหนดแนวปฏิบัติต่อลูกค้า
  ไว้เพิ่มเติมที่จรรยาบรรณธุรกิจ หัวข้อ3.10 ซึ่งเปิดเผยบนเว็บไซต์ของบริษัทฯ

  3.1.4 คู่แข่งทางการค้า บริษัทฯ ยึดหลักการดำเนินธุรกิจอย่างเสรี
  ประพฤติตามกรอบกติกาการแข่งขันที่ดี อยู่ในกรอบกฎหมาย และจรรยาบรรณทางธุรกิจ
  ไม่แสวงหาข้อมูลที่เป็นความลับของคู่แข่งทางการค้าด้วยวิธีการไม่สุจริต
  บริษัทฯได้กำหนดแนวปฏิบัติต่อคู่แข่งทางการค้า ไว้เพิ่มเติมที่จรรยาบรรณธุรกิจ หัวข้อ3.11
  ซึ่งเปิดเผยบนเว็บไซต์ของบริษัทฯ

  3.1.5 พนักงาน บริษัทฯ ถือว่าพนักงานเป็นปัจจัยสำคัญต่อธุรกิจ
  และให้ความสำคัญกับการพัฒนาความรู้ เสริมสร้างบรรยากาศการทำงานที่ดี
  ส่งเสริมการทำงานเป็นทีม ให้ความสำคัญกับการปฏิบัติต่อพนักงาน และลูกจ้างอย่างเป็นธรรม
  รวมทั้ง

-   จัดให้มีการฝึกซ้อมหนีไฟเป็นประจำอย่างน้อยปีละ 1 ครั้ง
    เพื่อเตรียมความพร้อมให้พนักงานตลอดจนเจ้าหน้าที่มีความรอบรู้ในการป้องกันการเกิดอัคคีภัยดูแลความปลอดภัย
    กรณีการเกิดเพลิงไหม้

-   บริษัทฯจัดให้มีสวัสดิการรถรับ-ส่งพนักงาน การรักษาพยาบาล สวัสดิสงเคราะห์
    มีกิจกรรมอบรมสัมมนา สวัสดิการบันเทิง-ประเพณี อนุรักษ์ประเพณีไทย เช่น
    เทศกาลทำบุญปีใหม่ สงกรานต์ ลอยกระทงฯลฯ

-   การตรวจสุขภาพพนักงานประจำปี บริษัทฯ
    ตระหนักและให้ความสำคัญในการดูแลรักษาสุขภาพของพนักงาน
    จึงจัดให้มีการตรวจสุขภาพพนักงานเป็นประจำทุกปี

-   บริษัทฯ จัดตั้ง “คณะกรรมการความปลอดภัย อาชีวอนามัย และสภาพแวดล้อมในการทำงาน”
    รวมทั้งมีนโยบายความปลอดภัย อาชีวอนามัย
    เพื่อควบคุมดูแลกิจกรรมที่ก่อให้เกิดผลกระทบกับพนักงาน จัดตั้งคณะกรรมการ 5 ส.
    เปิดโอกาสให้พนักงานได้เข้ามามีส่วนร่วมในการพัฒนาคุณภาพชีวิตการทำงานในพื้นที่ปฏิบัติงานของตนเอง

-   มีการจัดตั้งกองทุนสำรองเลี้ยงชีพพนักงานในกลุ่มสหยูเนี่ยน
    และบริษัทฯได้จ่ายสมทบเข้ากองทุนฯ ในอัตราร้อยละ 3 ของเงินเดือน

-   บริษัทฯได้กำหนดแนวปฏิบัติต่อพนักงาน ไว้เพิ่มเติมที่จรรยาบรรณธุรกิจ หัวข้อ3.12
    ซึ่งเปิดเผยบนเว็บไซต์ของบริษัทฯ

  3.1.6 สังคม ชุมชน และสิ่งแวดล้อม
  บริษัทฯตระหนักว่าบริษัทฯจะเจริญเติบโตอย่างยั่งยืนได้นั้นจะต้องให้ความสำคัญกับความรับผิดชอบต่อสังคม
  ชุมชนและสิ่งแวดล้อมควบคู่ไปด้วย ได้จัดทำรายละเอียดเกี่ยวกับความรับผิดชอบต่อสังคม อยู่ที่ข้อ
  10 หัวใจCSR สู่การพัฒนาที่ยั่งยืน และมีการกำหนดนโยบายที่เกี่ยวข้องไว้ในส่วนที่ 4
  ของคู่มือการกำกับดูแลกิจการที่ดีและจรรยาบรรณทางธุรกิจพร้อมเปิดเผยบนเว็บไซต์ของบริษัทฯ

3.1.7 การต่อต้านการทุจริตคอร์รัปชั่นและการให้/รับสินบน
บริษัทฯได้กำหนดนโยบายต่อต้านทุจริตคอร์รัปชั่น ไว้ในส่วนที่ 4 นโยบายสำคัญที่เกี่ยวข้อง ข้อ 9)
โดยจัดให้มีการส่งเสริมการเผยแพร่ความรู้และทำความเข้าใจกับพนักงานทุกระดับและบุคคลอื่นที่ต้องดำเนินธุรกิจเกี่ยวข้องกับบริษัทฯ
ให้ทราบถึงนโยบายต่อต้านทุจริตคอร์รัปชั่น

-   กำหนดแนวทางการปฎิบัติของคณะกรรมการ ผู้บริหาร พนักงานทุกระดับ

-   การแจ้งเบาะแสหรือข้อร้องเรียน

-   ช่องทางการแจ้งเบาะแสหรือข้อร้องเรียน

-   มาตราการคุ้มครองผู้แจ้งเบาะแส

-   บทลงโทษ

    3.1.8 การเคารพลิขสิทธิ์ และทรัพย์สินทางปัญญา บริษัทฯ
    ได้ส่งเสริมและสร้างจิตสำนึกให้กับพนักงานให้ปฏิบัติตาม พ.ร.บ.ลิขสิทธิ์ พ.ศ.2537
    เพื่อมิให้พนักงานใช้โปรแกรมหรือซอฟต์แวร์ผิดกฎหมาย และไม่ละเมิดสิทธิของผู้อื่น
    บริษัทฯได้กำหนดแนวปฏิบัติการใช้คอมพิวเตอร์
    และเทคโนโลยีสารสนเทศไว้เพิ่มเติมที่จรรยาบรรณธุรกิจ หัวข้อ3.7
    ซึ่งเปิดเผยบนเว็บไซต์ของบริษัทฯ

3.1.9 การแจ้งเบาะแส ข้อร้องเรียน

-   บริษัทฯมุ่งมั่นในการดำเนินงานโดยสุจริต ไม่เอาเปรียบหรือสร้างความเดือดร้อนให้กับสังคม
    โดยจัดให้มีช่องทางสำหรับให้ผู้มีส่วนได้เสียและผู้เกี่ยวข้องได้แจ้งเบาะแสต่างๆโดยผ่านกล่องร้องเรียน(กล่องแดง)
    ที่ติดตั้งอยู่บริเวณหน้าป้อม รปภ.สหยูเนี่ยน เขตบางชัน หรือที่กรรมการอิสระ
    หรือกรรมการตรวจสอบ ผ่านสำนักตรวจสอบภายในของบริษัทฯ เลขที่ 1 ซอยเสรีไทย 62
    แขวงมีนบุรี เขตมีนบุรี กรุงเทพมหานคร 10510 หรือที่ E-Mail :
    internalaudit@unionpioneer.co.th

-   มีกระบวนการพิจารณา ตรวจสอบ ติดตามแก้ไขข้อร้องเรียน
    โดยมีการนำเสนอผลการติดตามและแก้ไขข้อร้องเรียน ผ่านการประชุมOperation
    เป็นประจำทุกเดือน

3.2 บริษัทฯ ได้จัดทำนโยบายความรับผิดชอบต่อสังคม มุ่งเน้นพัฒนาการเจริญเติบโตของบริษัทฯ
ควบคู่ไปกับการพัฒนาคุณภาพชีวิตของคนในสังคม
และสภาวะแวดล้อมที่ปลอดภัยโดยเน้นการดำเนินการภายใต้กรอบกฎหมาย
การควบคุมป้องกันด้านคุณภาพ ความปลอดภัย อาชีวอนามัยและสิ่งแวดล้อม
ลดผลกระทบจากการผลิตให้น้อยที่สุด เพื่อให้เกิดประโยชน์ต่อบริษัทฯ และผู้มีส่วนได้เสียควบคู่กันไป

บริษัทฯได้จัดทำสรุปCSR in process & CSR after process อยู่ที่หัวข้อ 10 CSR หน้า38 ถึง
หน้า 46

หมวดที่ 4 การเปิดเผยข้อมูลและความโปร่งใส

4.1 การเปิดเผยข้อมูล บริษัทฯได้อำนวยความสะดวกให้ผู้ถือหุ้นทุกราย
ทุกกลุ่มอย่างเท่าเทียมกันและเป็นธรรม โดยไม่มีการจำกัดเพศ เชื้อชาติ ศาสนา หรือปริมาณหุ้น
ไม่ว่าจะเป็นผู้ถือหุ้นรายใหญ่ หรือรายย่อย ให้สามารถเข้าถึงข้อมูลของบริษัทฯ
ผ่านระบบของตลาดหลักทรัพย์ฯ และเผยแพร่บนเว็บไซต์ของบริษัทฯ www.unionpioneer.co.th
เป็นภาษาไทยและภาษาอังกฤษ

  4.1.1 คณะกรรมการบริษัทดูแลให้มีการเปิดเผยข้อมูลสำคัญของบริษัทฯ
  ทั้งที่เป็นข้อมูลทางการเงินและข้อมูลที่มิใช่ทางการเงินได้แก่ คู่มือการกำกับดูแลกิจการที่ดี
  จรรยาบรรณทางธุรกิจ รายงานประจำปี งบดุล และบัญชีกำไรขาดทุน หรืองบการเงินประจำปี
  แบบแสดงรายการข้อมูลประจำปี (แบบ 56-1) อย่างถูกต้อง ครบถ้วน โปร่งใส ทันเวลา
  และทั่วถึง
  เพื่อให้ผู้ลงทุนและผู้ที่เกี่ยวข้องได้รับทราบอย่างเท่าเทียมกันผ่านช่องทางเว็บไซต์ของบริษัทฯ
  รวมทั้งสื่อการเผยแพร่ข้อมูลของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์

  4.1.2
  เปิดเผยรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี
  และแบบ56-1

  4.1.3 ได้จัดทำคำอธิบายและการวิเคราะห์ของฝ่ายจัดการ
  เพื่อประกอบการเปิดเผยงบการเงินทุกไตรมาสที่มีการเปลี่ยนแปลงเพิ่มขึ้น(ลดลง)จากงวดเดียวกันของปีก่อนเกินกว่าร้อยละ20

  4.1.4 เปิดเผยค่าสอบบัญชีและค่าบริการอื่นที่ผู้สอบบัญชีให้บริการ
  โดยผ่านการพิจารณาจากคณะกรรมการตรวจสอบ ไว้ที่หัวข้อ ค่าตอบแทนของผู้สอบบัญชี

  4.1.5 เปิดเผยบทบาทและหน้าที่ของคณะกรรมการและคณะกรรมการชุดย่อยทุกชุด อยู่ที่หมวด 5
  ความรับผิดชอบของคณะกรรมการ หัวข้อ5.2 ข้อ 5.3.1 ข้อ5.3.4
  รวมทั้งได้เปิดเผยจำนวนครั้งของการประชุมและจำนวนครั้งที่กรรมการแต่ละท่านที่เข้าร่วมประชุมเทียบกับจำนวนครั้งที่ประชุมทั้งปีในแบบ56-1
  และรายงานประจำปี

  4.1.6 ได้เปิดเผยค่าตอบแทนกรรมการแต่ละท่านและผู้บริหารระดับสูง ตามที่ระบุไว้ในหมวด 5
  ความรับผิดชอบของคณะกรรมการ หัวข้อ5.6 ค่าตอบแทนกรรมการ ข้อที่5.6.1 และ 5.6.2

  4.1.7 บริษัทฯ ได้เผยแพร่รายงานประจำปีภายใน 120 วันนับตั้งแต่วันสิ้นสุดรอบปีบัญชี

4.2 ข้อมูลที่บริษัทได้เปิดเผยบน website ของบริษัท

นอกจากการเผยแพร่ข้อมูลตามเกณฑ์ที่กำหนดและผ่านช่องทางของตลาดหลักทรัพย์ฯ
แบบแสดงรายการข้อมูลประจำปี (แบบ 56-1) และรายงานประจำปีแล้ว
คณะกรรมการจัดให้มีการเปิดเผยข้อมูลต่างๆผ่านเว็บไซต์ของบริษัท ประกอบด้วย

  4.2.1 วิสัยทัศน์และพันธกิจของบริษัท

  4.2.2 ลักษณะการประกอบธุรกิจของบริษัท

  4.2.3
  งบการเงินและรายงานเกี่ยวกับฐานะการเงินและผลการดำเนินงานทั้งฉบับปัจจุบันและของปีก่อน

  4.2.4 แบบ 56-1 และรายงานประจำปี ที่สามารถให้ดาวน์โหลดได้

  4.2.5 การเปิดโอกาสให้ผู้ถือหุ้นเสนอระเบียบวาระการประชุม
  หนังสือเชิญประชุมสามัญพร้อมเอกสารที่เกี่ยวข้อง

  4.2.6 เปิดเผยมติที่ประชุมผู้ถือหุ้น และรายงานการประชุมผู้ถือหุ้นครั้งล่าสุด
  บนเว็บไซต์ของบริษัทฯ

  4.2.7 นโยบายต่างๆ รวมทั้งคู่มือการกำกับดูแลกิจการที่ดีของบริษัท จรรยาบรรณธุรกิจของบริษัท

  4.2.8 บทบาท หน้าที่ความรับผิดชอบ คุณสมบัติ วาระการดำรงตำแหน่งของคณะกรรมการ
  และคณะกรรมการชุดย่อย คณะกรรมการตรวจสอบ
  คณะกรรมการสรรหาและคณะกรรมการกำหนดค่าตอบแทน

  4.2.9 บุคคลที่รับผิดชอบงานนักลงทุนสัมพันธ์ คือนางยุพา รุ่งพรชัย ผู้จัดการฝ่ายบัญชีและการเงิน
  โทรศัพท์ 02-517-0105 ถึง8 ต่อ 117 หมายเลขโทรสาร 02-517-0345 ทั้งนี้
  บริษัทยินดีรับฟังข้อคิดเห็น ข้อเสนอแนะ และให้ข้อมูลที่เกี่ยวข้องกับนักวิเคราะห์ นักลงทุนสถาบัน
  และนักลงทุนรายย่อย
  รวมทั้งสามารถสืบค้นเพิ่มเติมจากเว็บไซต์ของตลาดหลักทรัพย์แห่งประเทศไทย ที่
  www.set.or.th และที่เว็บไซต์ของบริษัทฯ www.unionpioneer.co.th เป็นต้น

หมวดที่ 5 ความรับผิดชอบของคณะกรรมการ

5.1 โครงสร้างคณะกรรมการ

  5.1.1
  คณะกรรมการมีโครงสร้างที่ประกอบด้วยกรรมการที่มีความหลากหลายในโครงสร้างของคณะกรรมการ
  ทั้งในด้านทักษะวิชาชีพ ประสบการณ์ ความสามารถเฉพาะด้านที่เป็นประโยชน์กับบริษัท เพศ
  เป็นต้น คณะกรรมการบริษัท มีจำนวนไม่น้อยกว่า 5 คน
  โดยกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร
  และกรรมการไม่น้อยกว่า 3 ใน 4 ของจำนวนกรรมการทั้งหมด ต้องเป็นบุคคลผู้มีสัญชาติไทย

  5.1.2
  กรรมการบริษัทได้รับการสรรหาและคัดเลือกโดยคณะกรรมการสรรหาและกำหนดค่าตอบแทน
  เป็นบุคคลที่มีคุณสมบัติที่ไม่ต้องห้ามตามพระราชบัญญัติมหาชนจำกัด
  และกฎหมายว่าด้วยหลักทรัพย์และตลาดหลักทรัพย์ และมีคุณวุฒิ ความรู้ ความสามารถ
  ตลอดจนมีประสบการณ์เหมาะสม และมาจากหลากหลายสาขาอาชีพ

  5.1.3 ประธานคณะกรรมการบริษัทไม่เป็นบุคคลเดียวกันกับกรรมการผู้จัดการ
  และไม่มีความสัมพันธ์ใดๆกับฝ่ายบริหาร
  เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

  5.1.4 บริษัทฯ มีการกำหนดขอบเขตอำนาจหน้าที่ของฝ่ายบริหารในแต่ละระดับไว้อย่างชัดเจน
  และเป็นลายลักษณ์อักษร
  โดยแบ่งแยกหน้าที่ความรับผิดชอบออกจากกันโดยเด็ดขาดระหว่างการอนุมัติ
  การบันทึกรายการทางบัญชี และการดูแลทรัพย์สิน เพื่อให้สามารถตรวจสอบและถ่วงดุลกันได้

  5.1.5 วาระการดำรงตำแหน่งของกรรมการ กำหนดให้กรรมการออกตามวาระ จำนวน 1 ใน
  3 ของทุกปี ซึ่งเป็นไปตามข้อบังคับบริษัทฯ

  5.1.6 คณะกรรมการได้พิจารณาคุณสมบัติของบุคคลที่จะเป็น“กรรมการอิสระ”
  อย่างน้อยต้องเป็นไปตามหลักเกณฑ์ที่สำนักงาน ก.ล.ต.และตลาดหลักทรัพย์ฯกำหนด
  นอกจากนี้กรรมการอิสระของบริษัทสามารถให้ความเห็นเกี่ยวกับการทำงานของฝ่ายจัดการได้อย่างอิสระ

  5.1.7 กรรมการอิสระของบริษัทฯมี 4 คน จากคณะกรรมการ 9 คน
  เพื่อให้กรรมการอิสระของบริษัทมีความเป็นอิสระอย่างแท้จริง
  เหมาะสมกับลักษณะเฉพาะของบริษัท

  5.1.8 บริษัทฯได้เปิดเผยคุณสมบัติและประสบการณ์ของเลขานุการบริษัท โดยมีข้อมูลเพิ่มเติมอยู่ที่
  8.โครงสร้างการจัดการ หัวข้อ 8.3 เลขานุการบริษัท และเปิดเผยบนเว็บไซต์ของบริษัทฯด้วย

5.2 คณะกรรมการชุดย่อยของบริษัทฯ

นอกจากคณะกรรมการตรวจสอบที่บริษัทจัดให้มีตามข้อกำหนดของตลาดหลักทรัพย์ฯแล้วคณะกรรมการยังจัดให้มีคณะกรรมการชุดย่อยอื่นเพื่อการกำกับดูแลกิจการที่ดี
ดังนี้

  5.2.1
  ประธานคณะกรรมการบริษัทไม่ได้เป็นสมาชิกในคณะกรรมการสรรหาและกำหนดค่าตอบแทน
  เพื่อให้การทำหน้าที่ของคณะกรรมการสรรหาและกำหนดค่าตอบแทนมีความเป็นอิสระอย่างแท้จริง

  5.2.2 เพื่อให้การปฏิบัติหน้าที่ของคณะกรรมการสรรหา
  และกำหนดค่าตอบแทนเป็นไปอย่างมีประสิทธิภาพและบรรลุวัตถุประสงค์ต่อหน้าที่และความรับผิดชอบที่ได้รับมอบหมายจากคณะกรรมการ
  ได้มีการประชุมอย่างน้อย ปีละ 1 ครั้ง

  5.2.3 คณะกรรมการสรรหาและกำหนดค่าตอบแทน มีรายนาม หน้าที่และความรับผิดชอบ
  และรายละเอียดอื่นตามหัวข้อ 9.2.2 และหัวข้อ 9.2.3

5.3 บทบาท หน้าที่ และความรับผิดชอบของคณะกรรมการ

  มีรายละเอียดอยู่ที่ การกำกับดูแลกิจการที่ดี หัวข้อ 9.2.1

5.4 การประชุมคณะกรรมการ

  5.4.1 มีการกำหนดวัน เวลาประชุมคณะกรรมการเป็นการล่วงหน้าหนึ่งปี
  และได้แจ้งให้กรรมการแต่ละคนทราบกำหนดการดังกล่าว
  เพื่อให้กรรมการแต่ละท่านสามารถจัดเวลาและเข้าร่วมประชุมได้

  5.4.2 บริษัทฯ มีการประชุมคณะกรรมการเดือนละ 1 ครั้ง
  เพื่อรับทราบรายงานและติดตามผลการดำเนินงานของบริษัท
  โดยมีการพิจารณางบการเงินทุกไตรมาส รวมทั้ง พิจารณาเรื่องสำคัญอื่นๆ

  5.4.3 กำหนดให้เลขานุการบริษัท เป็นผู้จัดทำรายงานการประชุม เพื่อนำส่งพร้อมหนังสือเชิญ
  ซึ่งมีระเบียบวาระการประชุม รวมทั้งจัดเตรียมเอกสารประกอบการประชุม
  ภายในระยะเวลาที่กฎหมายกำหนดให้แก่คณะกรรมการล่วงหน้า 7 วัน ก่อนวันประชุม
  เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม

  5.4.4 ประธานกรรมการ และกรรมการผู้จัดการ
  ร่วมกันพิจารณาเลือกเรื่องเข้าวาระการประชุมคณะกรรมการ
  ในการเสนอเรื่องเข้าสู่วาระการประชุม

  5.4.5 ประธานกรรมการได้จัดสรรเวลาไว้อย่างเพียงพอและมากพอ
  ที่กรรมการจะอภิปรายปัญหาสำคัญกันอย่างรอบคอบ
  รวมทั้งส่งเสริมให้กรรมการทุกคนออกความเห็นในประเด็นต่างๆ ได้อย่างอิสระ

  5.4.6 ประธานกรรมการ กรรมการผู้จัดการ และกรรมการทุกคน จะเข้าร่วมประชุมทุกครั้ง
  เว้นแต่จะเดินทางไปต่างประเทศหรือติดภาระกิจอื่น

  5.4.7 ผู้บริหารระดับสูงได้เข้าร่วมประชุมคณะกรรมการทุกครั้ง
  เพื่อให้รายละเอียดเพิ่มเติมทางด้านบัญชีและการเงินหรือด้านอื่นๆ ในประเด็นที่เกี่ยวข้อง

  5.4.8 สนับสนุนให้คณะกรรมการเข้าถึงสารสนเทศที่จำเป็นเพิ่มเติม
  จากกรรมการผู้จัดการหรือเลขานุการบริษัท หรือผู้บริหารอื่นที่ได้รับมอบหมาย
  ภายในขอบเขตนโยบายที่กำหนดไว้

  5.4.9 กรรมการที่ไม่เป็นผู้บริหาร มีโอกาสประชุมระหว่างกันเอง
  โดยไม่มีฝ่ายจัดการร่วมอยู่ด้วย เพื่อประเมินเรื่องต่างๆที่อยู่ในความสนใจ

5.5 การประเมินตนเองของคณะกรรมการและผู้บริหาร

  5.5.1
  คณะกรรมการแต่ละคนมีการประเมินคณะกรรมการทั้งคณะตามแบบประเมินตนเองของคณะกรรมการบริษัทเป็นประจำทุกปี

5.6 ค่าตอบแทนกรรมการ

  5.6.1 บริษัทฯมีกระบวนการกำหนดค่าตอบแทนคณะกรรมการที่โปร่งใส
  โดยผ่านการพิจารณาจากคณะกรรมการสรรหาและกำหนดค่าตอบแทน
  เสนอคณะกรรมการบริษัทพิจารณาเสนอผู้ถือหุ้นอนุมัติ

  5.6.2
  ค่าตอบแทนของกรรมการมีลักษณะที่เปรียบเทียบได้กับระดับที่ปฏิบัติอยู่ในอุตสาหกรรมเดียวกัน
  รวมทั้งพิจารณาจากประสบการณ์ ภาระหน้าที่ บทบาทและความรับผิดชอบของกรรมการแต่ละคน

  5.6.3 ค่าตอบแทนของกรรมการผู้จัดการและผู้บริหารระดับสูง (CEO)
  เป็นไปตามหลักการและนโยบายที่คณะกรรมการกำหนด
  โดยสอดคล้องกับผลการปฏิบัติงานของผู้บริหารแต่ละคน และผลการดำเนินงานของบริษัทฯ

5.7 การพัฒนาความรู้แก่กรรมการและผู้บริหาร

  5.7.1 บริษัทฯ มีการส่งเสริมและอำนวยความสะดวก รวมทั้งให้การสนับสนุนกรรมการบริษัท
  ให้เข้าร่วมอบรมหลักสูตรที่เกี่ยวข้องกับการปฏิบัติหน้าที่กรรมการ เช่น หลักสูตร DCP, DAP ของ
  IOD เป็นต้น

  5.7.2 เมื่อมีกรรมการใหม่
  คณะกรรมการได้ดูแลให้ฝ่ายจัดการจัดเอกสารหรือจัดบรรยายสรุป(Briefing)เพื่อให้กรรมการเข้าใจธุรกิจและการปฏิบัติหน้าที่ของกรรมการ

  5.7.3 คณะกรรมการได้กำหนดแผนการสืบทอดงาน
  เพื่อให้การทำหน้าที่ในตำแหน่งผู้บริหารระดับสูงของบริษัทเป็นไปอย่างต่อเนื่อง
  การดำเนินธุรกิจของบริษัทไม่ต้องหยุดชะงัก

  ในปี2557 กรรมการที่ได้รับการพัฒนาความรู้ ดังนี้

  ในปี2557 ผู้บริหารที่ได้รับการพัฒนาความรู้ รวมชั่วโมงอบรมได้ดังนี้

10. ความรับผิดชอบต่อสังคม CSR

หัวใจ CSR สู่การพัฒนาที่ยั่งยืน

บริษัท ยูเนี่ยนไพโอเนียร์ จำกัด(มหาชน)
ดำเนินกิจการภายใต้จรรยาบรรณทางธุรกิจตามหลักธรรมาภิบาลและการกำกับดูแลกิจการที่ดี
และมุ่งมั่นในวิสัยทัศน์ที่จะ “เป็นผู้นำในการผลิตเส้นด้ายยางยืดและแถบยางยืด
สายยางยืดถักและสายยางยืดทอ ที่มีคุณภาพเป็นที่ยอมรับในตลาดโลก”
ซึ่งการที่จะเติบโตไปถึงจุดนั้นได้อย่างยั่งยืน บริษัทฯตระหนักดีว่าต้องให้ความใส่ใจใน 3
ด้านควบคู่กันไปเสมอ ได้แก่ ด้านเศรษฐกิจ ด้านสังคม และด้านสิ่งแวดล้อม

-   ด้านเศรษฐกิจ

-   [][]การประกอบกิจการด้วยความเป็นธรรมและการต่อต้านการทุจริตคอรัปชั่น

  บริษัทฯดำเนินกิจการอย่างโปร่งใสและเป็นธรรม
  ไม่กระทำการต่างๆที่ส่อถึงการทุจริตคอรัปชั่นเพื่อให้ได้มาซึ่งผลประโยชน์ของบริษัทฯ
  ซึ่งคุณพงศ์ศักดิ์ เที่ยงวิบูลย์วงศ์ กรรมการผู้จัดการ
  มีความมุ่งมั่นและแสดงเจตนารมณ์อย่างชัดเจนในการต่อต้านการทุจริตคอร์รัปชั่น
  โดยการประกาศนโยบายต่อต้านการทุจริตคอร์รัปชั่นให้พนักงานทุกคนได้รับทราบและกำหนดแนวทางปฏิบัติไว้ในคู่มือจรรยาบรรณทางธุรกิจ
  (Code of conduct) ซึ่งได้ทำการแจกจ่ายให้กับผู้บริหารทุกท่าน
  เพื่อนำไปสื่อสารและถ่ายทอดให้ผู้ใต้บังคับบัญชา
  ตลอดจนคู่ค้าที่เกี่ยวข้องกับบริษัทฯได้เข้าใจอย่างทั่วถึง
  และบริษัทฯคาดว่าจะแสดงเจตนารมณ์เข้าร่วมเป็นแนวร่วมปฏิบัติของภาคเอกชนไทยในการต่อต้านการทุจริตต่อไปในอนาคต

  จากระบบการควบคุมภายในของบริษัทฯได้ทำการประเมินความเสี่ยงที่อาจเป็นช่องทางก่อให้เกิดการทุจริตคอรัปชั่น
  พร้อมทั้งกำหนดมาตรการควบคุมไว้ 4 ประเด็น ดังนี้

1)  การจัดซื้อจัดจ้าง

บริษัทฯได้กำหนดระเบียบปฏิบัติให้เป็นไปตามกระบวนการของการจัดซื้อ ต้องมีการเทียบราคา
การประเมินผู้ขาย การแจ้งให้ผู้ขายปรับปรุงการดำเนินงานหากพบข้อบกพร่อง
แต่หากเป็นการจัดซื้อจัดจ้างที่ต้องใช้เงินลงทุนสูง
ก็จะต้องผ่านการพิจารณาอนุมัติจากคณะกรรมการจัดซื้อจัดจ้างก่อน

2)  ความขัดแย้งทางผลประโยชน์

บริษัทฯได้ให้ผู้บริหารทุกคนเซ็นรับรองเกี่ยวกับการที่ตนเองจะไม่กระทำการที่ขัดแย้งทางผลประโยชน์กับบริษัทฯ
และยังกำหนดแนวทางปฏิบัติให้พนักงานทุกคนรับทราบเกี่ยวกับการห้ามกระทำที่เป็นการแข่งขันกับกิจการของบริษัทฯ
และห้ามแสวงหาผลประโยชน์ในกิจการส่วนตัวกับบริษัทฯ

3)  การให้หรือรับของขวัญ ของกำนัล การเลี้ยงรับรองทางธุรกิจ

บริษัทฯมีการกำหนดระเบียบและแนวทางปฏิบัติไว้อย่างชัดเจน
และชี้แจงให้หน่วยงานที่เกี่ยวข้องรับทราบ ไม่ว่าจะเป็นฝ่ายขายและการตลาด ฝ่ายทรัพยากรมนุษย์
ส่วนวิศวกรรม แผนกจัดซื้อ

4)  การให้หรือรับสินบนทุกรูปแบบ

ไม่ว่าจะเป็นหน่วยงานของรัฐหรือเอกชนก็ตาม
บริษัทฯไม่มีนโยบายที่จะให้หรือรับสิทธิพิเศษโดยการจ่ายหรือรับเงิน ทรัพย์สิน
หรือเสนอให้ผลประโยชน์อื่นใด
เพื่ออำนวยความสะดวกในการดำเนินการต่างๆให้รวดเร็วไม่มีอุปสรรคใดๆ
หรือเพื่อให้ได้มาซึ่งผลตอบแทนที่ร้องขอเป็นอันขาด

[][][]

  นอกจากนั้นบริษัทฯยังมุ่งเน้นส่งเสริมให้คู่ค้าในห่วงโซ่อุปทาน (Supply Chain)
  มีการพัฒนาและสามารถผลิตสินค้าให้มีคุณภาพสูงมากขึ้น
  โดยการให้ทีมงานเข้าไปร่วมประชุมเพื่อหาแนวทางพัฒนาร่วมกัน
  รวมถึงการปรับปรุงแก้ไขปัญหาต่างๆที่เกิดขึ้น
  เพราะบริษัทฯเชื่อว่าถ้าผู้ขาย(Supplier)หรือผู้รับจ้างช่วง (Outsource)
  สามารถผลิตสินค้าได้คุณภาพตรงตามสเปคที่บริษัทฯกำหนดอย่างสม่ำเสมอ
  ก็จะทำให้กระบวนการผลิตเกิดปัญหาระหว่างกระบวนการน้อยที่สุด
  ส่งผลให้ผลิตสินค้าที่มีคุณภาพได้ตรงตามกำหนด พร้อมทั้งของเสียก็จะน้อยลงด้วยเช่นกัน
  และบริษัทฯยังเปิดโอกาสให้ลูกค้าสามารถเข้ามาเยี่ยมชมหรือตรวจสอบระบบในการผลิตสินค้าได้ตลอดเวลา
  เพื่อสร้างความมั่นใจได้ว่าผลิตภัณฑ์ทุกชิ้นนั้นผลิตอย่างเป็นระบบมีมาตรฐานและให้ความใส่ใจในคุณภาพทุกขั้นตอน[]

  []

-   ความรับผิดชอบต่อผู้บริโภค

  ผู้บริโภคถือเป็นหัวใจหลักสำคัญที่บริษัทฯต้องคำนึงถึง
  แม้ว่าผลิตภัณฑ์ของบริษัทฯจะไม่ได้ส่งถึงผู้บริโภคโดยตรง
  แต่เพื่อเป็นการสร้างความมั่นใจให้กับลูกค้าว่าบริษัทฯได้มีความห่วงใยและใส่ใจไปถึงลูกค้าของเขาด้วยเช่นกัน
  ดังนั้นผลกระทบที่ผู้บริโภคจะได้รับจากตัวผลิตภัณฑ์ของบริษัทฯก็คือ
  ความปลอดภัยจากสารตกค้างต่างๆที่อยู่กับตัวสินค้า บริษัทฯจึงได้ส่งผลิตภัณฑ์ทั้ง 3 ประเภท ได้แก่
  เส้นยางยืดและแถบยางยืด(Elastic Rubber Thread& Elastic Rubber Tape)
  ยางยืดทอ (Elastic Webbing) และยางยืดถัก (Elastic Braid)
  ไปทดสอบยังประเทศสวิตเซอร์แลนด์ในทุกปี และผลิตภัณฑ์ทั้ง 3
  ประเภทได้ผ่านการรับรองมาตรฐาน Oeko-tex Standard 100 Class I (For baby
  articles) ซึ่งถือได้ว่าเป็นระดับที่เข้มงวดที่สุดแล้ว[]

-   ด้านสังคม

[][][]บริษัทฯให้การดูแลเอาใจใส่แก่พนักงานของบริษัทฯ และชุมชนหรือสังคมภายนอกบริษัทฯ
อยู่เสมอ เพราะถือว่าการที่สังคมภายในองค์กรเข้มแข็ง ชุมชนโดยรอบแข็งแรง
ก็จะสามารถช่วยเกื้อหนุนให้บริษัทฯประกอบกิจการได้อย่างยั่งยืนและมั่นคงยิ่งขึ้น

-   การเคารพสิทธิมนุษยชนและปฏิบัติต่อแรงงานอย่างเป็นธรรม

  บริษัทฯเล็งเห็นว่าพนักงานทุกคนของบริษัทฯ
  ถือเป็นทรัพยากรที่มีความสำคัญที่ช่วยสร้างมูลค่าเพิ่มและเพิ่มผลผลิตต่อการดำเนินกิจการของบริษัทฯได้
  ดังนั้นบริษัทฯจึงให้การดูแลเอาใจใส่และปฏิบัติต่อพนักงานอย่างเป็นธรรมตามหลักสิทธิมนุษยชนสากล
  ไม่สนับสนุนให้มีการใช้แรงงานภาคบังคับหรือแรงงานเด็กอย่างเด็ดขาด
  ซึ่งเห็นได้จากการที่บริษัทฯกำหนดให้มีการจ้างงานบุคคลที่มีอายุตั้งแต่ 18
  ปีขึ้นไปด้วยเงื่อนไขการทำงานที่เป็นธรรมและให้ค่าตอบแทนที่เหมาะสมตามคุณวุฒิ
  ประสบการณ์และศักยภาพของพนักงานคนนั้น
  และยังให้ความเสมอภาคเท่าเทียมกันไม่ว่าจะอยู่ในตำแหน่งงาน เพศ อายุ หรือศาสนาใดก็ตาม
  อีกทั้งยังให้การสนับสนุนในการฝึกฝนทักษะ เพิ่มพูนศักยภาพตนเอง ซึ่งในปี 2557
  นี้ได้มีการจัดฝึกอบรมให้กับพนักงานไปทั้งสิ้น 90 หลักสูตร
  นอกจากนี้บริษัทฯยังเปิดโอกาสให้สามารถเติบโตในหน้าที่การงานได้ตามแต่ศักยภาพของตนเอง
  ไม่มีการกีดกันใดๆทั้งสิ้น ซึ่งเห็นได้จากการที่บริษัทฯมีผู้บริหารหญิงในสัดส่วนที่เพิ่มขึ้น

[]

ในการจ้างแรงงานบริษัทฯจะสรรหาจากญาติพี่น้องของพนักงานและบุคคลที่อยู่ในชุมชนละแวกใกล้เคียงก่อนเป็นอันดับแรก
เพื่อสร้างโอกาสในการทำงานให้กับญาติพี่น้องของพนักงานและชุมชนรอบข้างด้วย
และจากที่บริษัทฯได้ตั้งอยู่ในละแวกชุมชนมุสลิม จึงมีพนักงานที่นับถือศาสนาอิสลามอยู่จำนวนหนึ่ง
ซึ่งบริษัทฯก็ไม่ปล่อยปละละเลยและยังให้ความใส่ใจเช่นเดียวกับพนักงานที่นับถือศาสนาอื่น
ดังจะเห็นได้จากการจัดให้มีห้องละหมาดสำหรับผู้ที่นับถือศาสนาอิสลาม
จัดให้มีร้านค้าบนโรงอาหารสำหรับขายอาหารอิสลามโดยเฉพาะ
จัดให้มีการทำบุญตักบาตรหรือการแห่เทียนพรรษาในวันสำคัญทางศาสนาพุทธ เป็นต้น
และยังให้สิทธิพนักงานทุกคนในการใช้สวัสดิการต่างๆที่บริษัทฯจัดไว้ให้ ได้แก่ ห้องพยาบาล ห้องสมุด
รถรับ-ส่ง หอพัก การตรวจสุขภาพประจำปี อีกด้วย

[][][][][][][][]

  ความปลอดภัยและอาชีวอนามัยในการทำงานของพนักงานเป็นอีกสิ่งที่บริษัทฯตระหนักอยู่เสมอว่าการที่พนักงานสามารถทำงานโดยปราศจากอุบัติเหตุและความเสี่ยงต่างๆที่จะส่งผลต่อสุขภาพอนามัยนั้น
  จะช่วยเพิ่มประสิทธิภาพในการทำงานให้สูงขึ้นด้วย
  ดังนั้นบริษัทฯจึงได้ร่วมมือกับโรงพยาบาลนพรัตนราชธานีในการให้พยาบาลที่มีความเชี่ยวชาญด้านอาชีวเวชศาสตร์เข้ามาศึกษางานในสถานประกอบการ
  เป็นระยะเวลา 3 เดือน
  และในระหว่างนั้นก็มีการจัดกิจกรรมให้ความรู้แก่พนักงานเรื่องการปฏิบัติงานอย่างถูกวิธี เช่น
  การยกของ การใส่ Earplug เป็นต้น และให้คำแนะนำในเรื่องการบริหารร่างกาย
  ลดการเมื่อยล้าจากการทำงานและการดูแลสุขภาพร่างกายให้แข็งแรงอยู่เสมออีกด้วย[][][]

นอกจากความปลอดภัยและอาชีวอนามัยในการทำงานที่ต้องใส่ใจแล้ว
การให้พนักงานมีกิจกรรมให้ผ่อนคลายหลังจากการทำงานก็เป็นสิ่งสำคัญอีกอย่างที่บริษัทฯต้องคำนึงถึง
เพราะหากพนักงานเอาจริงเอาจังกับงานมากเกินไปก็จะทำให้เกิดความเครียด
และส่งผลกระทบกับทั้งงานและสุขภาพของพนักงานอีกด้วย
ดังนั้นบริษัทฯได้จัดกิจกรรมต่างๆเพื่อช่วยสร้างความผ่อนคลายให้กับพนักงาน เช่น การแข่งขันกีฬา
การสวดมนต์นั่งสมาธิสำหรับพนักงานอยู่หอพัก การสัมมนาประจำปี เป็นต้น
นอกจากนี้บริษัทฯยังส่งเสริมให้มีการวางแผนออมเงินไว้ใช้ในตอนเกษียณอายุ
ดังนั้นจึงได้จัดให้มีสหกรณ์ออมทรัพย์ และจัดตั้งกองทุนสำรองเลี้ยงชีพขึ้นมาให้กับพนักงาน

[][][]

-   การร่วมพัฒนาชุมชนและสังคม

  การช่วยเหลือชุมชนภายนอก บริษัทฯจะคำนึงถึงชุมชนที่อยู่โดยรอบก่อน โดยยึดการทำ
  CSR-in-process เป็นสำคัญ เช่น อาหารและขนมช่วงพักเบรค ที่ใช้ในการจัดฝึกอบรมภายใน
  (In-house Training) บริษัทฯจะซื้อจากที่ชุมชนใกล้เคียงบริษัทฯขายอยู่
  ด้วยการคิดว่าเป็นการเกื้อหนุนซื่งกันและกัน และบริษัทฯยังมีการทำ CSR-after-process
  ให้กับชุมชนและสังคมทั้งที่อยู่ใกล้เคียงบริษัทฯและห่างไกลบริษัทฯ ได้แก่

-   มอบของขวัญวันเด็กให้ชุมชนรอบข้าง ได้แก่ ชุมชนเคหะบางชัน
    สำนักงานนิคมอุตสาหกรรมบางชัน ศูนย์เยาวชนมีนบุรี และโรงเรียนวัดบำเพ็ญเหนือ

-   มอบปฏิทินและนิตยสารใช้แล้วให้กับมูลนิธิช่วยคนตาบอดแห่งประเทศไทย ในพระบรมราชินูปถัมภ์

-   แบ่งปันความรู้จากการทำงานจริงให้กับนักศึกษาภาควิชาเทคโนโลยียางและพอลิเมอร์
    คณะวิทยาศาสตร์และเทคโนโลยี มหาวิทยาลัยสงขลานครินทร์ วิทยาเขตปัตตานี ที่เข้ามาดูงาน

-   ร่วมบริจาคโลหิตกับสภากาชาดไทย[]

-   มอบเงินเพื่อพัฒนาการศึกษาให้กับโรงเรียนสุเหร่าบางชัน

-   ทำบุญทอดผ้าป่าสามัคคีร่วมกับสมาคมคนพิการนนทบุรี
    เพื่อสบทบทุนการจัดทำสิ่งอำนวยความสะดวกสำหรับคนพิการและผู้สูงอายุในพื้นที่จังหวัดนนทบุรี
    ณ วัดบางไผ่ พระอารามหลวง

-   ทำบุญทอดกฐินร่วมกับสหยูเนี่ยน บางปะกง ณ วัดสถาน จังหวัดน่าน

-   ทำบุญทอดกฐินร่วมกับกรมธุรกิจพลังงาน ณ วัดใหญ่คูมอญ จังหวัดะเชิงเทรา

-   ทำบุญทอดกฐินพระราชทานร่วมกับสหยูเนี่ยน ณ วัดระฆังโฆสิตาราม วรมหาวิหาร

-   ทำบุญทอดกฐินร่วมกับกรมทหารราบที่ 12 รักษาพระองค์ ณ วัดทุ่งสว่างอารมณ์เย็น
    และวัดบ้านตุ่น จังหวัดสระแก้ว

[][]

[][]

[]

[][]

[][]

[]

-   ด้านสิ่งแวดล้อม

-   การดูแลรักษาสิ่งแวดล้อม

  จากการที่สภาวะแวดล้อมทางธรรมชาติมีการเปลี่ยนแปลงมากในปัจจุบัน
  ซึ่งเกิดจากการที่ธรรมชาติถูกทำลายลงอย่างต่อเนื่อง
  ทำให้บริษัทฯตระหนักว่าทรัพยากรสิ่งแวดล้อมนั้นเป็นอีกประเด็นที่มีผลต่อความยั่งยืนของบริษัทฯ
  เนื่องจากกิจกรรมต่างๆในการประกอบธุรกิจของบริษัทฯนั้นมีการใช้ทรัพยากรที่มากและมีการก่อให้เกิดมลพิษและกากของเสียจากอุตสาหกรรมสูง
  ดังนั้นบริษัทฯจึงคิดนำระบบมาตรฐาน ISO14001
  เข้ามาควบคุมกระบวนการต่างๆของบริษัทฯกอปรกับหาเทคโนโลยี
  นวัตกรรมใหม่ๆหรือปรับปรุงกระบวนการให้สามารถลดอัตราการสิ้นเปลืองทรัพยากรลงและบำบัดมลพิษต่างๆให้ส่งผลกระทบต่อสิ่งแวดล้อมน้อยที่สุด

-   รักษ์ต้นไม้ โดยการลดใช้กระดาษ

  ประเด็นปัญหาด้านสิ่งแวดล้อมที่มีนัยสำคัญไม่ว่าจะเป็นบริษัทฯไหน
  คงไม่พ้นเรื่องของการใช้กระดาษ ซึ่งใช้วัตถุดิบที่มาจากต้นไม้
  และถือได้ว่าปัจจุบันปริมาณของต้นไม้เริ่มลดน้อยลงเรื่อยๆจากการตัดไม้ทำลายป่า
  เพื่อนำใช้ไปประโยชน์ หรือแม้กระทั่งการลักลอบตัด เพื่อประโยชน์ส่วนตนก็ตาม
  ดังนั้นกรรมการผู้จัดการ จึงได้มอบนโยบายให้ทุกหน่วยงานในบริษัทฯช่วยกัน
  “ลดปริมาณการใช้กระดาษ”
  โดยการให้แต่ละหน่วยงานไปพิจารณาลดการถือครองเอกสารต่างๆที่ไม่จำเป็น
  เอกสารบางอย่างให้ส่ง File ทาง Email หรือส่งผ่านทางระบบ LAN แทนการสั่งพิมพ์ออกมา
  และรณรงค์การใช้กระดาษ 2 หน้า

-   รักษ์น้ำ โดยใช้ EM ดูแลคูคลอง

  ในวันที่ 5 มิถุนายน 2557 เป็นวันสิ่งแวดล้อมโลก บริษัทฯได้รับมอบหัวเชื้อจุลินทรีย์
  จากสำนักงานนิคมอุตสาหกรรมบางชัน จึงนำหัวเชื้อไปทำเป็นน้ำจุลินทรีย์ (EM)
  แล้วเทลงในลำรางสาธารณะที่เชื่อมกับคลองแสนแสบ
  เพื่อให้จุลินทรีย์ไปช่วยย่อยสลายสารอินทรีย์ที่ตกค้าง และช่วยปรับสภาพน้ำให้ดีขึ้น

  [][]

  []

  []

-   รักษ์น้ำ รักษ์พลังงาน โดยการบำบัดน้ำก่อนปล่อยสู่สาธารณะ

  ขั้นตอนของการผลิตสายยางยืดทอนั้นจำเป็นต้องมีกระบวนการย้อมสีเพื่อให้ได้ผลิตภัณฑ์ที่ตรงกับผ้าที่ใช้ประกอบเป็นสินค้าของลูกค้า
  ซึ่งแน่นอนว่าผลกระทบที่ได้จากกระบวนการนี้คือ น้ำเสีย
  ที่อาจก่อให้เกิดมลพิษต่อลำน้ำในธรรมชาติ
  และบริษัทฯได้ตระหนักถึงผลเสียเหล่านี้จึงให้ความเข้มงวดต่อการบำบัดน้ำเสียที่ออกมาจากกระบวนการย้อมสีและทำการตรวจวัดคุณภาพน้ำทุกเดือนโดยหน่วยงานภายนอกที่ได้รับอนุญาตและขึ้นทะเบียนอย่างถูกต้องจากกรมโรงงานอุตสาหกรรม
  ซึ่งผลของการตรวจวัดคุณภาพน้ำทิ้งทุกเดือนมีค่าต่ำกว่ามาตรฐานที่กระทรวงอุตสาหกรรมกำหนดมาก

  นอกจากนี้บริษัทฯยังเล็งเห็นวิธีประหยัดพลังงานจากระบบบำบัดน้ำเสีย
  เนื่องจากว่าระบบบำบัดที่ใช้อยู่เป็นแบบเติมอากาศ (Activated Sludge)
  ซึ่งในบ่อบำบัดมีการใช้เครื่องเติมอากาศ (Aerator) จำนวน 2 ตัว
  สำหรับเพิ่มออกซิเจนในน้ำให้เพียงพอสำหรับจุลินทรีย์สามารถนำไปใช้ย่อยสลายสารอินทรีย์ในน้ำเสีย
  และมีค่าออกซิเจนในน้ำ (Dissolved Oxygen : DO) ที่สูงมากเกินความจำเป็น
  ดังนั้นจึงได้ทำการติดตั้งเครื่อง DO Meter เพื่อตรวจวัดค่าออกซิเจนในน้ำ โดยกำหนดให้ค่า DO
  ภายในระบบบำบัดน้ำเสียต้องไม่ต่ำกว่า 2 มิลลิกรัมต่อลิตร
  ซึ่งเป็นค่าที่เหมาะสมที่สุดสำหรับระบบเติมอากาศ
  ด้วยเหตุนี้ทำให้สามารถสลับกันเปิดเครื่องเติมอากาศเพียงตัวเดียว หากค่า DO
  ยังสูงกว่าเกณฑ์ที่กำหนด
  แต่ถ้าวัดค่าได้ต่ำกว่าระบบจะทำการเปิดเครื่องเติมอากาศอีกตัวโดยอัตโนมัติ

[][]

-   การสืบสานขนบธรรมเนียมประเพณี

  ขนบธรรมเนียมประเพณี
  และวัฒนธรรมไทยก็ถือได้ว่าเป็นสิ่งแวดล้อมอีกอย่างหนึ่งที่มนุษย์รังสรรค์ขึ้นมา
  และในฐานะของลูกหลานคนไทยก็ต้องสืบสานสิ่งต่างๆที่บรรพบุรุษได้กระทำสืบต่อกันมาอย่างเข้าใจและถูกต้อง
  บริษัทฯก็เห็นความสำคัญในสิ่งนี้เช่นกัน
  จึงได้สนับสนุนให้ทีมงานสวัสดิการจัดกิจกรรมต่างๆขึ้นเป็นประจำทุกปี ได้แก่
  งานสงกรานต์-รดน้ำดำหัวขอพรผู้ใหญ่ งานแห่เทียนพรรษา งานลอยกระทง
  งานทำบุญตักบาตรส่งท้ายปีเก่าต้อนรับปีใหม่ เป็นต้น

  []

  []

  []

  []

-   การมีนวัตกรรมและการเผยแพร่นวัตกรรมจากการดำเนินความรับผิดชอบต่อสังคมและสิ่งแวดล้อม

  บริษัทฯตระหนักดีว่าสถานการณ์การใช้พลังงานในปัจจุบันมีแนวโน้มเพิ่มขึ้นอย่างต่อเนื่อง
  ซึ่งจะมีหลากหลายหน่วยงานที่พัฒนาหาพลังงานทดแทนมาใช้ เช่น การใช้พลังงานจากแสงอาทิตย์
  (Solar cell) การใช้พลังงานลม หรือแม้กระทั่งการใช้พลังงานจากขยะเองก็ตาม
  สิ่งเหล่านี้ล้วนเป็นพลังงานทางเลือกที่สะอาดและเป็นมิตรต่อสิ่งแวดล้อม
  และด้วยวิสัยทัศน์ในการมองสู่อนาคตของกรรมการผู้จัดการเล็งเห็นว่าพลังงานจากแสงอาทิตย์ในช่วงเวลากลางวันสามารถทดแทนการใช้พลังงานไฟฟ้าได้เป็นอย่างดี
  จึงมอบนโยบายให้ดำเนินการขยายผลต่อเนื่องจากปี พ.ศ.2556
  ในการปรับเปลี่ยนหลังคาที่ส่วนผลิตเบรดเป็นแผ่นเมทัลชีล
  พร้อมใส่หลังคาโปร่งแสงแบบป้องกันแสงUV
  โดยแสงสว่างสามารถผ่านได้แต่แสงแดดไม่สามารถผ่านมาถูกพนักงาน มาดำเนินการต่อที่แผนก
  Compound ส่วนผลิตรับเบอร์ โดยบริษัทฯไม่ต้องเปิดไฟแสงสว่างจำนวน 75
  หลอดในช่วงเวลากลางวัน ซึ่งสามารถลดการใช้พลังงานลงได้ในส่วนหนึ่ง[]

  [][]

11. การควบคุมภายใน และการจัดการความเสี่ยง

11.1 ความเพียงพอและความเหมาะสมของระบบการควบคุมภายในของบริษัท

คณะกรรมการบริษัท ได้มอบหมายให้คณะกรรมการตรวจสอบ มีหน้าที่
และความรับผิดชอบในการสอบทานความเหมาะสม
และประสิทธิผลของระบบการควบคุมภายในที่ฝ่ายบริหารของบริษัทจัดให้มีขึ้นเพื่อให้มั่นใจว่า
ระบบการควบคุมภายในของบริษัทมีความเพียงพอที่จะช่วยลดความเสี่ยงในการทำธุรกิจ
สามารถช่วยปกป้องคุ้มครองทรัพย์สินของบริษัทจากการสูญหาย
หรือนำไปใช้โดยบุคคลที่ไม่มีอำนาจหน้าที่ ช่วยให้บุคลากรของบริษัทปฏิบัติตามกฎหมาย
และข้อบังคับที่เกี่ยวข้อง และช่วยให้รายงานทางการเงินมีความถูกต้อง น่าเชื่อถือ

คณะกรรมการบริหารความเสี่ยงจะพิจารณากำหนดกรอบการบริหารความเสี่ยง
นโยบายในการบริหารความเสี่ยง ตลอดจนดูแลและทบทวนแนวทางการบริหารความเสี่ยงของบริษัท
ฯ ซึ่งประกอบด้วยทีมงานที่รับผิดชอบแต่ละส่วนงาน
โดยมีการประชุมร่วมกันและติดตามผลที่คาดว่าจะเกิดเพื่อหาแนวทางการแก้ไขให้อยู่ในระดับที่เหมาะสมตลอดจนกำกับดูแลให้มีการปฏิบัติตามนโยบายอย่างสม่ำเสมอ

คณะกรรมการตรวจสอบ ได้สอบทานความเหมาะสม และประสิทธิผลของระบบการควบคุมภายใน
และการตรวจสอบภายใน โดยการพิจารณาร่วมกับผู้ตรวจสอบภายใน มีความเห็นว่า
บริษัทได้ปฏิบัติตามองค์ประกอบของระบบการควบคุมภายในอย่างเหมาะสมและมีการจัดทำแบบประเมินการควบคุมใหม่ตามแนวคิดของ
COSO ( The Committee of Sponsoring Organizations of the Treadway
Commission ) ตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด
ซึ่งประกอบด้วย 5 ส่วนดังนี้

1. การควบคุมภายในองค์กร

2. การประเมินความเสี่ยง

3. การควบคุมการปฏิบัติงาน

4. ระบบสารสนเทศและการสื่อสารข้อมูล

5. ระบบการติดตาม

นอกจากนี้จากการประชุมร่วมกับผู้สอบบัญชีรับอนุญาตภายนอก คือบริษัท สำนักงานอีวาย จำกัด
ซึ่งเป็นผู้ตรวจสอบงบการเงินประจำปี 2557 ได้ให้ความเห็นว่า
ในภาพรวมของระบบการควบคุมภายในของบริษัทอยู่ในระดับที่น่าพอใจ
ไม่พบข้อบกพร่องที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน
และไม่มีข้อสังเกตุเกี่ยวกับการควบคุมภายในเรื่องใดเพิ่มเติม

โดยคณะกรรมการบริษัทเพื่อให้กรรมการบริษัทฯแต่ละท่านพิจารณาและให้ความเห็นชอบกับผลการประเมินความเพียงพอ
การบริหารความเสี่ยงและระบบการควบคุมภายในของบริษัทฯทุกปี

ทั้งในระดับบริหารและระดับปฏิบัติงานที่มีประสิทธิภาพ
จึงได้กำหนดหลักเกณฑ์และวิธีดำเนินการให้มีความเหมาะสม ชัดเจน รัดกุมแต่ไม่ซ้ำซ้อน
มีการกำหนดอำนาจการดำเนินงานของแต่ละระดับตั้งแต่ผู้บริหารจนถึงฝ่ายปฏิบัติงาน
การแบ่งแยกหน้าที่ระหว่างผู้ปฏิบัติงาน ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและสามารถตรวจสอบระหว่างกันได้อย่างเหมาะสม

นอกจากนี้ยังมีระบบรายงานทางการเงินเสนอผู้บริหาร
เพื่อติดตามประสิทธิผลของการดำเนินงานและมีระบบการดูแลทรัพย์สิน
บริษัทฯมีสำนักตรวจสอบภายใน ทำหน้าที่ตรวจสอบระบบงาน
และการปฏิบัติงานหลักและกิจกรรมทางการเงินของบริษัทว่าได้ดำเนินการตามแนวทางที่กำหนดและมีประสิทธิภาพ
ซึ่งได้รับมอบหมายหน้าที่จากคณะกรรมการตรวจสอบโดยมีแผนงานประจำปีและงานเฉพาะกิจตามความจำเป็น
พร้อมข้อเสนอแนะผลการติดตามแก้ไขตามที่กรรมการตรวจสอบให้ข้อเสนอแนะ
โดยรายงานผลการตรวจสอบต่อคณะกรรมการตรวจสอบ และรายงานตรงต่อผู้บริหารในกรณีเร่งด่วน
เพื่อสามารถพิจารณาปรับปรุงแก้ไขเหตุการณ์ได้ทันเวลา
สำนักตรวจสอบภายในของบริษัทฯมีความเป็นอิสระในการรายงานผลการตรวจสอบด้วย

11.2 ประเมินข้อบกพร่องของระบบการควบคุมภายใน

ที่ผ่านมา บริษัทฯ มีการประเมินระบบการควบคุมภายในเป็นประจำ
ไม่มีข้อบกพร่องอย่างมีนัยสำคัญเกี่ยวกับระบบการควบคุมภายใน เนื่องจากมีผู้ควบคุมดูแล
ติดตามให้ปฏิบัติตามระบบที่กำหนดไว้

11.3 ความเห็นของคณะกรรมการตรวจสอบ

คณะกรรมการตรวจสอบไม่มีความเห็นแตกต่างไปจากความเห็นของคณะกรรมการบริษัท ทั้งนี้
คณะกรรมการตรวจสอบ ได้สรุปสาระในการปฏิบัติหน้าที่ อยู่ที่รายงานคณะกรรมการตรวจสอบ
เอกสารแนบ 5

11.4 หัวหน้างานตรวจสอบภายใน ซึ่งเป็นพนักงานภายในบริษัทฯ มีรายละเอียดอยู่ที่เอกสารแนบ 3

12. รายการระหว่างกัน

จากพระราชบัญญัติหลักทรัพย์และตลาดหลักทรัพย์ ( ฉบับที่4 ) พ.ศ.2551 มาตรา 89/12
ที่มีผลบังคับใช้วันที่ 31 สิงหาคม 2551 ได้กำหนดให้ “ กรรมการ ผู้บริหาร
หรือบุคคลที่มีความเกี่ยวข้อง จะกระทำธุรกรรมกับบริษัท หรือบริษัทย่อยได้ต่อเมื่อ
ธุรกรรมดังกล่าวได้รับอนุมัติจากที่ประชุมผู้ถือหุ้นของบริษัท

ความขัดแย้งทางผลประโยชน์

บริษัทฯมีนโยบายที่จะรักษาผลประโยชน์อันชอบธรรมของบริษัทฯ
เพื่อไม่ให้เกิดความขัดแย้งทางผลประโยชน์ จึงได้กำหนดเป็นแนวทางปฏิบัติ ดังนี้

-   ไม่กระทำการใดๆอันเป็นการขัดต่อผลประโยชน์ทางธุรกิจกับบริษัทฯทั้งทางตรงและทางอ้อม
    ได้แก่ การทำให้บริษัทฯเสียผลประโยชน์
    หรือได้รับประโยชน์น้อยกว่าที่ควรหรือเป็นการแบ่งผลประโยชน์จากบริษัทฯ

-   ปฏิบัติตามหลักเกณฑ์ วิธีการ
    และการเปิดเผยข้อมูลรายการที่เกี่ยวโยงกันตามหลักเกณฑ์ของตลาดหลักทรัพย์
    และสำนักงานคณะกรรมการกำกับหลักทรัพย์และตลาดหลักทรัพย์

-   ไม่กระทำการใดๆอันเป็นการแข่งขันกับกิจการของบริษัทฯทั้งทางตรงและทางอ้อม

-   ไม่แสวงผลประโยชน์ในกิจการส่วนตัวกับบริษัทฯ เช่น
    กระทำการใดๆเพื่อขายสินค้าและบริการให้กับบริษัทฯ

บริษัทฯได้กำหนดให้กรรมการและผู้บริหารลงนามในหนังสือรับรองเป็นประจำทุกปี
เพื่อแสดงถึงการไม่กระทำการใดๆ อันก่อให้เกิดความขัดแย้งทางผลประโยชน์ต่อบริษัท
หรือการนำข้อมูลที่เป็นความลับของบริษัทไปใช้ ทำให้เกิดความเสียหายแก่บริษัทฯ
รวมทั้งการห้ามนำข้อมูลดังกล่าวไปเผยแพร่แก่ลูกค้า ผู้ขายสินค้า ผู้ให้บริการ บริษัทคู่แข่ง
หรือบุคคลภายนอกอื่นๆ
ยกเว้นแต่เป็นข้อมูลที่สื่อสารกันในการดำเนินงานตามปกติหรือเป็นข้อมูลที่ใช้เผยแพร่ต่อสาธารณชน
มีนโยบายในการทำรายการระหว่างกันกับบุคคลที่อาจมีความขัดแย้งในอนาคต ดังนี้

  1. ลักษณะของรายการระหว่างกันที่เป็นรายการค้าที่เกิดขึ้นปกติ

  รายการค้าที่เป็นปกติธุรกิจ เช่น การซื้อวัตถุดิบ เป็นรายการที่เกิดขึ้นอย่างต่อเนื่องในอนาคต
  เนื่องจากเป็นรายการค้าปกติธุรกิจ ดังนั้น
  บริษัทฯได้กำหนดหลักเกณฑ์และแนวทางในการปฏิบัติสำหรับรายการดังกล่าว
  โดยระบุเงื่อนไขการทำรายการให้เป็นไปตามเงื่อนไขการค้าโดยทั่วไปในราคาตลาดที่เหมาะสมและยุติธรรม
  สมเหตุสมผลและสามารถตรวจสอบได้ บริษัทฯ
  ได้เปิดเผยข้อมูลรายการระหว่างกันผ่านทางสื่ออิเล็กทรอนิกส์ของตลาดหลักทรัพย์แห่งประเทศไทยครบถ้วน

  2. บริษัทไม่มีรายการพิเศษที่เกิดขึ้นในปีที่ผ่านมา จึงไม่มีความเห็นของกรรมการ บุคคลภายนอก
  หรือผู้ชำนาญการที่เป็นอิสระ ในปีที่ผ่านมา บริษัทฯ
  ไม่มีแบบข้อมูลการเสนอขายหลักทรัพย์หรือร่างหนังสือชี้ชวน
  จึงไม่มีความเห็นของกรรมการบุคคลภายนอกเกี่ยวกับการปฏิบัติตามข้อผูกพันนี้

  3. ความจำเป็นและความสมเหตุสมผลของรายการระหว่างกัน

  บริษัทในกลุ่มมีนโยบายจัดตั้งหน่วยงานสำหรับจัดหาวัตถุดิบให้กับบริษัทในกลุ่มกันเอง
  เนื่องจากจะได้มีอำนาจในการต่อรองเรื่องราคาและปริมาณได้มากกว่า
  ซึ่งจะทำให้เกิดประโยชน์สูงสุดกับบริษัท

  4. ขั้นตอนการอนุมัติการทำรายการระหว่างกัน

  การอนุมัติรายการแต่ละประเภทได้ปฏิบัติตามกฎระเบียบของตลาดหลักทรัพย์แห่งประเทศไทย และ
  ก.ล.ต. สำหรับรายการระหว่างกันที่สำคัญและเกิดขึ้นใหม่คำนึงถึงขนาดของรายการ
  จะเสนอให้คณะกรรมการตรวจสอบพิจารณา และเสนอต่อกรรมการบริษัท เพื่อพิจารณาอนุมัติ
  ส่วนรายการที่เป็นไปตามปกติธุรกิจ ซึ่งเปรียบเสมือนหนึ่งเป็นบุคคลภายนอก
  ที่มีขั้นตอนการอนุมัติรายการตามระบบปกติทางการค้า
  ทั้งนี้คณะกรรมการบริษัทเคยอนุมัติในหลักการให้กระทำรายการระหว่างกันได้ในประเภทที่เป็นรายการปกติธุรกิจทางการค้าโดยทั่วไปไว้แล้ว
  โดยบุคคลที่มีอำนาจอนุมัติรายการไม่มีส่วนได้เสียในกิจกรรมนั้น
  ในส่วนของการติดตามรับจ่ายชำระเงิน มีการกำหนดวันครบกำหนดชำระเงินของแต่ละรายการ
  และมีการกำกับดูแลให้ดำเนินการตามที่กำหนดไว้

  5. นโยบายและแนวโน้มการทำรายการระหว่างกันในอนาคต

รายการระหว่างกัน ที่จะเกิดขึ้นในอนาคตนั้น คณะกรรมการบริษัทฯ
จะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ
คำสั่ง หรือข้อกำหนดของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต)
โดยมีนโยบายในการทำรายการอย่างเป็นธรรมต่อผู้เกี่ยวข้องทุกฝ่าย
และเปิดเผยข้อมูลในสาระสำคัญอย่างเพียงพอ

ในปี 2557 บริษัทฯ มีการเช่าสินทรัพย์อาคารโรงงานที่บางปะกงกับบริษัท สหยูเนี่ยน จำกัด
(มหาชน) เป็นรายการที่เกี่ยวโยงกัน ประเภท 3.รายการเช่า
หรือให้เช่าอสังหาริมทรัพย์ระยะสั้นไม่เกิน 3 ปี โดยบริษัทฯ
ได้เปิดเผยข้อมูลตามสารสนเทศรายการที่เกี่ยวโยงกัน ผ่านสื่อของตลาดหลักทรัพย์แห่งประเทศไทย
เมื่อวันที่ 26 กุมภาพันธ์ 2557

ในปีที่ผ่านมาบริษัทฯไม่มีการให้ความช่วยเหลือทางการเงินกับบริษัทที่เกี่ยวข้องกัน

+-------------------+----------+---------+----------------------------+
| บริษัทที่เกี่ยวข้อง      | ลักษณะ    | มูลค่ารา  | ความสมเหตุสมผล              |
|                   |          | ยการที่มีส |                            |
| และลักษณะความสัมพันธ์ | รายการ   | าระสำคัญ | และ                        |
|                   |          | (       | ความจำเป็นของรายการระหว่างกัน |
|                   |          | ล้านบาท) |                            |
+-------------------+----------+---------+----------------------------+
| 1.บริษัท สหยูเนี่ยน    | 1.จ่า     | 10.3    | 1.จากมติที่ประชุมผู้ถือหุ้น         |
| จำกัด (มหาชน)      | ยเงินปันผล |         | ซึ่ง                         |
|                   |          | 7.9     | เป็นปกติของการลงทุนที่มีผลตอบแทน |
| เป็นผู้ถือหุ้นร         | 2.ซื้อสินค้า |         |                            |
| ายใหญ่ในสัดส่วนร้อยละ |          | 3.3     | 2.เป็นรายการค้าตามปกติทั่ว      |
| 52.73             | 3.       |         | ไปราคาเทียบเคียงได้กับราคาตลาด |
|                   | ค่าเช่าอาค | 0.5     |                            |
| และมีกรรมการร่วมกัน  | ารโรงงาน |         | 3.ค่าเช่าตามสัญญา             |
|                   |          |         | ราคาเทียบเคียงได             |
|                   | 4.เจ     |         | ้กับอัตราค่าเช่าพื้นที่บริเวณใกล้เคียง |
|                   | ้าหนี้การค้า |         | เพื่อ                        |
|                   |          |         | ใช้เป็นสถานประกอบกิจการโรงงาน |
|                   |          |         |                            |
|                   |          |         | 4.เป็นยอดคงค้างระหว่างกัน ณ 31 |
|                   |          |         | ธันวาคม 2557                |
+-------------------+----------+---------+----------------------------+
| 2.บริษัท            | 1.ซื้อสินค้า | 6.9     | 1.  เป็นรายการค้าตามปกติทั่ว    |
| ย                 |          |         | ไปราคาเทียบเคียงได้กับราคาตลาด |
| ูเนี่ยนอุตสาหกรรมสิ่งทอ | 2.เจ     | 1       |                            |
| จำกัด(มหาชน)       | ้าหนี้การค้า |         | 2.  เป็นยอดคงค้างระหว่างกัน ณ  |
| มีกรรมการร่วมกัน     |          |         |     31 ธันวาคม 2557         |
+-------------------+----------+---------+----------------------------+
| 3.บริษัท            | 1.       | 0.03    | 1.ค่าเช่าตามสัญญา             |
| วิสาหกิจยางไทย จำกัด | ค่าเช่าที่ดิน |         | ราคาเทียบเคียงได             |
|                   |          |         | ้กับอัตราค่าเช่าพื้นที่บริเวณใกล้เคียง |
| มีกรรมการร่วมกัน     |          |         | เพื่อเป็นสถานที่เก็บวัตถุดิบยางพารา |
+-------------------+----------+---------+----------------------------+
| 4.บริษัท            | 1.       | 0.30    | 1.ค่าเช่าตามสัญญา             |
| ยูเนี่ยนอุตสาหกรรมด้าย | ค่าเช่าที่ดิน |         | ราคาเทียบเคียงได             |
| จำกัด              |          |         | ้กับอัตราค่าเช่าพื้นที่บริเวณใกล้เคียง |
|                   |          |         | เ                          |
| มีกรรมการร่วมกัน     |          |         | พื่อเป็นสถานประกอบกิจการโรงงาน |
+-------------------+----------+---------+----------------------------+
| 5.บริษัท            | 1.ซื้อสินค้า | 52.8    | 1.เป็นรายการค้าตามปกติทั่ว      |
| ยูเนี่ยนรับเบอร์โปรดักส์ |          |         | ไปราคาเทียบเคียงได้กับราคาตลาด |
| จำกัด              | 2.เจ     | 4.3     |                            |
|                   | ้าหนี้การค้า |         | 2.เป็นยอดคงค้างระหว่างกัน ณ 31 |
| มีกรรมการร่วมกัน     |          |         | ธันวาคม 2557                |
+-------------------+----------+---------+----------------------------+
| 6.บริษัท ยูเนี่ยนซิป    | 1        | 13.8    | 1.เป็นรายการค้าตามปกติทั่ว      |
| จำกัด              | .ขายสินค้า |         | ไปราคาเทียบเคียงได้กับราคาตลาด |
|                   |          | 3       |                            |
| มีกรรมการร่วมกัน     | 2.ลูกหนี้ก  |         | 2.เป็นยอดคงค้างระหว่างกัน ณ 31 |
|                   | ารค้า-สุทธิ |         | ธันวาคม 2557                |
+-------------------+----------+---------+----------------------------+
| 7.บริษัท ยูนิไฟเบอร์   | 1.ซื้อสินค้า | 11.2    | 1.เป็นรายการค้าตามปกติทั่ว      |
| จำกัด              |          |         | ไปราคาเทียบเคียงได้กับราคาตลาด |
|                   | 2.เจ     | 4.2     |                            |
| มีกรรมการร่วมกัน     | ้าหนี้การค้า |         | 2.เป็นยอดคงค้างระหว่างกัน ณ 31 |
|                   |          |         | ธันวาคม 2557                |
+-------------------+----------+---------+----------------------------+
| รวมม              |          | 119.53  |                            |
| ูลค่ารายการระหว่างกัน |          |         |                            |
| ปี 2557            |          |         |                            |
+-------------------+----------+---------+----------------------------+